1. นโยบายและภาพรวมการประกอบธุรกิจ

1.1วิสัยทัศน์ วัตถุประสงค์ (รอจาก Mar Comm.)

วิสัยทัศน์

“CMO เป็นผู้สร้างประสบการณ์ชั้นนำแห่งอาเซียน ผ่านการสื่อสารด้วยฝีมือระดับโลก”

วัตถุประสงค์

“CMO เป็นผู้สร้างประสบการณ์ผ่านการสื่อสารครบวงจร ด้วยความคิดสร้างสรรค์อย่างไม่มีที่สิ้นสุด”

1.2 การเปลี่ยนแปลงและพัฒนาการที่สำคัญของกลุ่มบริษัท

บริษัท ซีเอ็มโอ จำกัด (มหาชน) (“บริษัท ฯ”) ก่อตั้งขึ้นเมื่อวันที่ 5 มิถุนายน 2534
โดยนายเสริมคุณ คุณาวงศ์ และนางสุรีย์ คุณาวงศ์ เพื่อประกอบธุรกิจให้บริการบริหารการจัดงาน
(Event Management) ประเภทงานบันเทิงสาธารณะ (Public Event) งานการประชุมสัมมนา
(Meeting, Incentive, Convention & Exhibition: MICE)
งานนิทรรศการและการแสดงสินค้า (Exhibition & Trade Show)
และงานส่งเสริมการตลาดและส่งเสริมการจัดจำหน่าย (Marketing & Promotion)
ด้วยทุนจดทะเบียนเริ่มแรก 1 ล้านบาท และมีพนักงานในช่วงเริ่มแรกจำนวน 4 คน
ประวัติความเป็นมาและพัฒนาการที่สำคัญของกลุ่มบริษัท แสดงได้โดยสังเขป ดังต่อไปนี้

+--------------+-------------------------------------------------------+
|   ปี          |   พัฒนาการที่สำคัญ                                        |
+==============+=======================================================+
|   พ.ศ. 2529  |   นายเสริมคุณ คุณาวงศ์ ได้จัดตั้งบริษัท ดิอายส์ จำกัด (หรือ         |
|              |   “ดิอายส์”) ขึ้นเป็นบริษัทแรกในกลุ่มบริษัท                      |
|              |   เพื่อให้บริการผลิตสื่อประเภทมัลติมิเดีย และมัลติวิชั่น              |
|              |   ในข                                                 |
|              | ณะนั้นนับได้ว่าดิอายส์เป็นหนึ่งในบริษัทผู้ให้บริการผลิตประเภทสื่อมัลติมิเดีย |
|              |   และมัลติวิชั่น ชั้นนำของประเทศไทย                          |
+--------------+-------------------------------------------------------+
|   พ.ศ. 2533  |   บริษัท พรีเซนเตชั่น มีเดีย ซัพพลายส์ จำกัด                    |
|              |   (ในปัจจุบันเปลี่ยนชื่อเป็นบริษัท พีเอ็ม เซ็นเตอร์ จำกัด หรือ        |
|              |   “พีเอ็ม”) ได้รับการจัดตั้งขึ้น                               |
|              |   เพื่อให้บร                                             |
|              | ิการสนับสนุนทางด้านเครื่องมือสำหรับการแสดงและการนำเสนอแก่ดิอายส์ |
+--------------+-------------------------------------------------------+
|   พ.ศ. 2534  |   บริษัท ซีเอ็ม ออร์กาไนเซอร์ จำกัด ได้รับการจัดตั้งขึ้น            |
|              |   เพื่อให้บริการบริหารการจัดงาน ซึ่งนับได้ว่าในช่วงนั้น บริษัทฯ       |
|              |   เป็นหนึ่งในผู้บุกเบิกธุรกิจให้บริการบริหารการจัดงานในประเทศไทย   |
+--------------+-------------------------------------------------------+
|   พ.ศ. 2535  |                                                       |
|              |  ผู้บริหารของกลุ่มบริษัทได้รวมการดำเนินงานของทั้งสามบริษัทเข้าด้วยกัน |
|              |   และจัดตั้งกลุ่มบริษัทดิอายส์ (The Eyes Group) ขึ้น ซึ่งนับได้ว่า    |
|              |   ในช่วงนั้นกลุ่มบริษัทดิอายส์เ                                |
|              | ป็นหนึ่งในไม่กี่บริษัทที่สามารถให้บริการบริหารการจัดงานได้แบบครบวงจร |
+--------------+-------------------------------------------------------+
|   พ.ศ. 2537  |   มีการเปลี่ยนแปลงโครงสร้างการบริหารงานของกลุ่มบริษัท          |
|              |   โดยการจัดตั้งกลุ่มบริษัท เอส. คิวบิค ขึ้นมาแทนกลุ่มบริษัทดิอายส์     |
|              |   และมีการจัดตั้งบริษัท เอส. คิวบิค จำกัด ขึ้นเพื่อถือหุ้น            |
|              |   และทำหน้าที่ควบคุมและดูแลงานทางด้านการเงิน การบัญชี          |
|              |   และการตรวจสอบภายในของแต่ละบริษัทภายในกลุ่ม               |
+--------------+-------------------------------------------------------+
|   พ.ศ. 2542  |   ดิอายส์                                               |
|              |   ขยายขอบเขตการให้บริการผลิตสื่อสำหรับการนำเสนอเพิ่มมากขึ้น     |
|              |   โดยการให้บริการผลิตสื่อประเภท วีดีโอ 3 มิติ (3D Video)       |
|              |   วีดีโอพาโนราม่า เกมส์คอมพิวเตอร์ ซีดีรอม และเวบไซต์          |
|              |   ทั้งแก่บริษัทอื่นๆภายในเครือ และลูกค้าภายนอก                  |
|              |                                                       |
|              |   ในปีเดียวกัน บริษัทฯ                                     |
|              |   ได้จัดงานประชุมสหพันธ์บรรณารักษ์นานาชาติประจำปี ครั้งที่ 65 (the |
|              |   65^(th) Annual Conference of the International      |
|              |   Federation of Library Association) ซึ่งมีบรรณารักษ์กว่า   |
|              |   2,000 คน จากทั่วโลกมาร่วมประชุมด้วย                      |
+--------------+-------------------------------------------------------+
| พ.ศ. 2546    |   กลุ่มบริษัทมีการเปลี่ยนแปลงโครงสร้างเงินทุนแ                  |
|              | ละการถือหุ้นครั้งใหญ่เพื่อเตรียมการเข้าจดทะเบียนในตลาดหลักทรัพย์เอ็ม |
|              |   เอ ไอ (หรือ “mai”) โดยการเพิ่มทุนจดทะเบียนของบริษัทฯ จาก 8 |
|              |   ล้านบาท เป็น 59 ล้านบาท และ 150 ล้านบาท ตามลำดับ นอกจากนี้ |
|              |   ยังมีการเปลี่ยนแปลงโครงสร้างการถือหุ้นของกลุ่มบริษัท โดยบริษัทฯ   |
|              |   ได้เข้าไปถือหุ้นของพีเอ็มและดิอายส์ ในสัดส่วนร้อยละ 99.997 และ  |
|              |   99.84 ของทุนจดทะเบียนที่ชำระแล้วของแต่ละบริษัทตามลำดับ ส่วน   |
|              |   บริษัท เอส. คิวบิค จำกัด นั้นกลายเป็นผู้ถือหุ้นใหญ่ของบริษัทฯ       |
|              |   และบริษัทฯ ได้แปลงสภาพเป็นบริษัทมหาชนในเดือนธันวาคม 2546    |
|              |   และเปลี่ยนชื่อเป็น บริษัท ซีเอ็ม ออร์กาไนเซอร์ จำกัด (มหาชน)    |
|              |   (CM Organizer Public Company Limited)               |
+--------------+-------------------------------------------------------+
|   พ.ศ. 2547  |   บริษัทฯได้เพิ่มเงินลงทุนในบริษัท พีเอ็ม เซ็นเตอร์ จำกัด           |
|              |   โดยบริษัทถือหุ้นของพีเอ็มในสัดส่วนร้อยละ 99.99                |
|              |   ของทุนจดทะเบียนที่ชำระแล้ว 135 ล้านบาท (เดิม 39.90 ล้านบาท) |
|              |   และได้เพิ่มเงินลงทุนในบริษัท ดิอายส์ จำกัด                    |
|              |   โดยบริษัทถือหุ้นของดิอายส์ในสัดส่วนร้อยละ 99.95               |
|              |   ของทุนจดทะเบียนที่ชำระแล้ว 15 ล้านบาท (เดิม 5 ล้านบาท)      |
+--------------+-------------------------------------------------------+
|   พ.ศ. 2551  |   บริษัทฯได้ทำการขยายการลงทุนโดยการเข้าเป็นผู้ถือหุ้นใน บริษัท     |
|              |   เอ็กซ์โปซิชั่น เทคโนโลยี จำกัด (หรือ “เอ็กซ์โป เทค”)          |
|              |   ซึ่งให้ก                                               |
|              | ารบริการในด้านการติดตั้งระบบสาธารณูโภคที่เกี่ยวข้องกับการจัดอีเว้นท์  |
|              |   โดยบริษัทฯถือหุ้นในสัดส่วนร้อยละ 40 และในปีนี้บริษัทฯ            |
|              |   ประสบความความสำเร็จได้รับรางวัลรองชนะเลิศ ด้านแนวคิด       |
|              |   สำหรับพาวิลเลียนขนาดไม่เกิน 500 ตารางเมตร จาก Bureau     |
|              |   International des Expositions: BIE                  |
|              |   จากผลงานการสร้างศาลาไทยในงาน Expo                    |
|              |   ระดับนานาชาติในการร่วมงาน World Water Expo 2008 ณ      |
|              |   ประเทศ สเปน โดยมีผู้ออกงาน 102 ประเทศทั่วโลก             |
+--------------+-------------------------------------------------------+
|   พ.ศ. 2554  |   บริษัทฯมีมติเปลี่ยนชื่อบริษัทใหม่ เป็น “บริษัท ซีเอ็มโอ จำกัด        |
|              |   (มหาชน)” เพื่อรองรับการขยายธุรกิจไปยังงานประเภทอื่นๆ        |
|              |   รวมถึงการเพิ่มแผนกงานใหม่ เพื่อรองรับการเติบโตของบริษัทฯ      |
|              |   และการรวมเป็นประชาคมอาเซียน (AEC)                     |
+--------------+-------------------------------------------------------+
|   พ.ศ. 2555  |   บริษัทฯ เพิ่มทุนจดทะเบียนของบริษัทฯ จาก 150 ล้านบาท เป็น      |
|              |   222.5 ล้านบาท โดยการออกหุ้นสามัญเพิ่มทุนจำนวน 72.5 ล้านหุ้น   |
|              |   เพื่อรองรับการจ่ายหุ้นปันผลจำนวน 37.5 ล้านหุ้น                |
|              |   การใช้สิทธิตามใบสำคัญแสดงสิทธิที่จะออกให้แก่ผู้ถือหุ้นเดิม จำนวน 30 |
|              |   ล้านหุ้น และการใช้สิทธิตามใบสำคัญแสดงสิทธิที่ออกให้แก่กรรมการ    |
|              |   ผู้บริหาร และ/หรือ พนักงานของบริษัทฯ และ/หรือบริษัทย่อย จำนวน  |
|              |   5 ล้านหุ้น                                             |
|              |   โดยการเพิ่มทุนจดท                                      |
|              | ะเบียนของบริษัทฯในครั้งนี้เพื่อรองรับการขยายกิจการเข้าสู่ตลาดอาเซียน |
|              |   และการร่วมมือกับพันธมิตรเพื่อการให้บริการที่ครอบคลุมรองรับการเปิด |
|              |   AEC                                                 |
+--------------+-------------------------------------------------------+
|   พ.ศ. 2556  |   โครงการ Bangkok Creative Playground เริ่มต้นก่อสร้าง     |
|              |   โดยเริ่มจากการก่อสร้างอาคารสำนักงานบริษัท พีเอ็ม เซ็นเตอร์     |
|              |   จำกัด เป็นอาคารแรก และก่อสร้างเสร็จเรียบร้อยแล้ว            |
|              |   โดยคาดการณ                                          |
|              | ์ว่าทั้งโครงการจะก่อสร้างเสร็จและสามารถใช้งานได้ภายในเดือนมีนาคม |
|              |   2557                                                |
+--------------+-------------------------------------------------------+
|   พ.ศ. 2557  |   ทุกบริษัทในเครือ CMO Group ได้ย้ายเข้ามารวมกันที่โครงการ      |
|              |   Bangkok Creative Playground                         |
|              |   ซึ่งถือเป็นการเสร                                       |
|              | ิมสร้างศักยภาพในการทำงานของบุคคลากรภายในและธุรกิจเป็นอย่างมาก |
|              |   รวมถึงการสร้างการรับร                                  |
|              | ู้และการยอมรับต่อคู่ค้าของบริษัทฯและกิจการในเครือถึงความพร้อมในทุกๆ |
|              |   ด้าน                                                 |
+--------------+-------------------------------------------------------+

1.3 โครงสร้างการถือหุ้นของกลุ่มบริษัท

บริษัทฯ มีนโยบายการลงทุนในธุรกิจหลักคือ ธุรกิจให้บริการบริหารการจัดงานและธุรกิจที่เกี่ยวข้องกับธุรกิจหลัก การเข้าลงทุนจะพิจารณาทั้งผลตอบแทนจากการลงทุนที่เหมาะสม โดยคำนึงถึงศักยภาพของธุรกิจที่เข้าลงทุน และการส่งเสริมกับธุรกิจในปัจจุบันของบริษัทฯ บริษัทฯมีนโยบายในการกำกับดูแลบริษัทย่อยโดยมีการส่งตัวแทนของบริษัทฯ เข้าเป็นกรรมการหรือผู้บริหาร เพื่อดูแลและติดตามการบริหารงานของบริษัทย่อยให้เป็นไปตามเป้าหมายการดำเนินธุรกิจที่บริษัทฯ ได้กำหนดไว้

ณ วันที่ 31 ธันวาคม 2557 โครงสร้างการถือหุ้นของกลุ่มบริษัท เป็นดังนี้

[]

หมายเหตุ: (1) อยู่ระหว่างการดำเนินการปิดบริษัท

2. ลักษณะการประกอบธุรกิจ

2.1โครงสร้างรายได้

ตารางจำแนกรายได้จากการดำเนินงานของกลุ่มบริษัท ระหว่างปี 2554 – 2557

[]

ตารางจำแนกรายได้ของบริษัทฯ ตามประเภทลูกค้า ระหว่างปี 2554 – 2557

[]

ตารางจำแนกโครงสร้างรายได้ของบริษัทฯ ตามประเภทการให้บริการ ระหว่างปี 2554 – 2557

[]

2.2 การประกอบธุรกิจแต่ละสายผลิตภัณฑ์

การดำเนินธุรกิจของกลุ่มบริษัทในปัจจุบันสามารถแบ่งออกเป็น 5 กลุ่ม คือ

1.  ธุรกิจการให้บริการบริหารการจัดงานและการจัดแสดงนิทรรศการ (Event Management &
    Exhibition)

2.  ธุรกิจการให้บริการอุปกรณ์ด้านแสง สี เสียง และภาพ (Equipment Service)

3.  ธุรกิจการให้บริการผลิตสื่อสำหรับการนำเสนอ (Presentation Media)

4.  ธุรกิจการให้บริการด้านการติดตั้งระบบสาธารณูโภคที่เกี่ยวข้องกับการจัดอีเว้นท์ (Utilities
    Service)

5.  ธุรกิจการให้บริการบริหารสื่อออนไลน์และสื่อมัลติมีเดีย (Online & Media Management)

  2.2.1 ธุรกิจการให้บริการบริหารการจัดงานและการจัดแสดงนิทรรศการ (Event
  Management & Exhibition)

ปัจจุบันบริษัทฯให้บริการบริหารการจัดงานแบบครบวงจร (Turnkey Event Management)
โดยขอบเขตการให้บริการบริษัทฯจะครอบคลุมถึง

-   การออกแบบสร้างสรร

-   การวางแผนงานการสื่อสารทางการตลาดให้สอดคล้องกับแผนการตลาดของลูกค้า

-   การออกแบบชิ้นงาน

-   การให้คำปรึกษาในด้านการจัดหาและจัดเตรียมพื้นที่ที่เหมาะสมสำหรับการจัดงานแสดงประเภทต่างๆ

-   การให้คำปรึกษาเบื้องต้นทางด้านอุปกรณ์และสื่อสำหรับการจัดการแสดง

-   การให้บริการรับออกแบบจัดสร้างตามแนวความคิดของลูกค้า

-   การควบคุม

-   การให้บริการประกอบ ติดตั้ง และตกแต่งภายในให้ลูกค้า

-   และบริหารงานแสดง

ซึ่งทำให้บริษัทฯสามารถบริหารและควบคุมคุณภาพของการดำเนินงานให้ได้มาตรฐาน
ตามที่ลูกค้าได้กำหนดไว้
ในปัจจุบันธุรกิจหลักของบริษัทฯสามารถจำแนกได้ตามลักษณะการให้บริการได้เป็น 5 ประเภทหลัก
ดังต่อไปนี้คือ

1.  การจัดกิจกรรมทางการตลาดและส่งเสริมการขาย (Corporate Marketing & Event)

2.  การจัดงานแสดงนิทรรศการถาวรประเภทพิพิธภัณฑ์และงานนิทรรศการชั่วคราว (Museum &
    Exhibition)

3.  การจัดกิจกรรมประเภทงานบันเทิงสาธารณะและกิจกรรมพิเศษ (National & Public
    Event)

4.  การจัดประชุมสัมมนา (Meeting, Incentive, Convention & Exhibition : MICE)

5.  การจัดงานทางด้านศิลปะ วัฒนธรรม และบันเทิง (Art, Culture & Entertainment)

(1) ลักษณะของผลิตภัณฑ์และบริการ

    1.  การจัดกิจกรรมทางการตลาดและส่งเสริมการขาย (Corporate Marketing & Even
        : CME)

  การจัดกิจกรรมทางการตลาดและส่งเสริมการขาย
  เป็นเครื่องมือสื่อสารการตลาดประเภทหนึ่งที่สำคัญ และถูกนำมาใช้เป็นวงกว้างในธุรกิจต่าง ๆ
  ทั้งอุปโภค และบริโภค
  เนื่องจากเป็นเครื่องมือการสื่อสารที่สามารถสร้างประสบการณ์ตรงของสินค้าให้กับผู้บริโภคได้ชัดเจน
  รวดเร็ว และเป็นการสื่อสารกับผู้บริโภคแบบสองทาง (two-way communication)
  เข้าถึงกลุ่มเป้าหมายได้อย่างรวดเร็ว และเจาะกลุ่มได้อย่างมีประสิทธิภาพ

  บริษัทฯ เน้นการจัดกิจกรรมทางการตลาดแบบสร้างประสบการณ์ (experiential
  marketing)
  เป็นกลยุทธ์ทางการตลาดที่ใช้ในการสร้างประสบการณ์ตรงให้กับผู้บริโภคได้เกิดการมีส่วนร่วมกับสินค้าหรือแบรนด์นั้น
  ๆ มากกว่าการสื่อสารข้อมูลให้ผู้บริโภคได้รับข้อมูลแบบทางเดียว
  การทำการตลาดแบบสร้างประสบการณ์สามารถทำให้ผู้บริโภคมีปฏิสัมพันธ์กับสินค้าในเชิงลึก
  และทำให้ผู้บริโภคเข้าใจได้ถึง brand value ของสินค้านั้น ๆ ได้อย่างชัดเจน
  เป็นการจัดกิจกรรมที่หลากหลายมากกว่า การจัดกิจกรรมส่งเสริมการตลาดอย่างเดียว
  ซึ่งทำให้ธุรกิจ สามารถเข้าใจความต้องการของผู้บริโภคได้มากขึ้น
  และตอบสนองความต้องการได้อย่างตรงและถูกต้อง
  ตัวอย่างการจัดกิจกรรมที่ต้องการสร้างการรับรู้ของสินค้าใหม่
  จะต้องมีการจัดกิจกรรมในรูปแบบต่าง ๆ ที่มากกว่าการทำ launching event สินค้า
  แต่จะต้องมีการคิดในแง่มุมที่หลากหลายมากขึ้น เช่น การทำ online marketing หรือ การใช้
  social media ต่าง ๆ ที่สามารถ สร้างการรับรู้และประสบการณ์ตรงในเง่มุมอื่น ๆ

  นอกจากนี้ยังมีกิจกรรมอื่นๆที่ลูกค้าจัดขึ้น เพื่อเป็นการสร้างความสัมพันธ์ที่ดีระหว่างลูกค้ากลุ่มเป้า
  หมายหรือตัวแทนจำหน่าย โดยอาจเป็นการจัดทำเนื่องในเทศกาลพิเศษขึ้นในรูปแบบการสัมมนา
  และงานบันเทิง เป็นต้น โดยส่วนใหญ่
  กิจกรรมทางการตลาดและส่งเสริมการขายจะเป็นงานลักษณะสั้นๆ
  เน้นการมีส่วนร่วมของผู้เข้าร่วมงาน
  และการสร้างภาพพจน์ที่ดีและความประทับใจและประสบการณ์ใหม่ต่อสินค้านั้นๆ
  ให้แก่ผู้เข้าร่วมงาน

ผลงานการจัดกิจกรมทางการตลาดที่โดดเด่นของบริษัทฯ ในปี 2557 ที่ผ่านมา ได้แก่

-   King Power Polo All Asia cup 2014

-   Sunlight ท้าเรียงจานยาวที่สุดในโลก

-   Goodyear Annual meeting 2014

-   Mazda Eco Car Production Ceremony

-   Michelin X Coach Launch

-   Home Pro Expo #19 & #20

-   Nissan X-Trail Launch

-   Launch Harley Davison

-   All New Mazda 3 Press and Public Launch & Test Drive

-   TMB me “Wake up with Me”

-   Fanta Taste’N Play

-   Coke FIFA World cup 2014

-   พิธีลงนามความร่วมมือหลักสูตร MICE

-   Ford Sales & Test Drive 2014

-   Mega Bangna Countdown 2015

-   iPhone 6 & 6 Plus Launch

-   MG Job1# Ceremony

-   BMW I8 Launch

-   Adfest 2014

การจัดงานแสดงนิทรรศการถาวรประเภทพิพิธภัณฑ์และงานนิทรรศการชั่วคราว (Museum & Exhibition) 

  การจัดงานนิทรรศการเป็นการจัดงานที่ผู้ชมงานหรือลูกค้าจะสามารถรับชม หรือพิจารณาสิ่งต่างๆ
  ที่จัดแสดงได้อย่างใกล้ชิด และมีเวลาในการชมงานอย่างเต็มที่
  บริษัทฯมีหน้าที่สร้างกระบวนการที่ใช้ในการสื่อสารระหว่างลูกค้าและผู้ชมงานอย่างมีประสิทธิภาพ
  เช่น การออกแบบบริเวณพื้นที่จัดงาน การสร้างบรรยากาศด้วยแสง สี และเสียง และการแสดง,
  การนำเทคนิคต่างมาประกอบในการจัดแสดง เช่น Ghost Effect หรือ Hologram ,
  การใช้เทคนิคจอแบบพาโนรามา เป็นต้น
  การจัดงานนิทรรศการสามารถประยุกต์ใช้ได้ทั้งการจัดแสดงทางการค้า
  การจัดแสดงทางด้านความรู้หรือศิลปะ วัฒนธรรม รวมถึงการจัดงานนิทรรศการในโอกาสพิเศษ

  สำหรับธุรกิจด้านการรับออกแบบและจัดสร้างพิพิธภัณฑ์
  ถือเป็นการจัดงานนิทรรศการประเภทนิทรรศการถาวร ซึ่งจะเป็นการออกแบบทั้ง
  การออกแบบแนวความคิด แบบร่างโครงการ การออกแบบตกแต่งภายนอกและภายใน
  โดยคำนึงถึงความสอดคล้องของวัตถุประสงค์ของแต่ละพิพิธภัณฑ์ รวมไปถึงการให้บริการก่อสร้าง
  การควบคุมการก่อสร้างโดยทีมงานที่มีความเชี่ยวชาญและมีประสงการณ์ในงานพิพิธภัณฑ์โดยเฉพาะ

  ผลงานการจัดนิทรรศการนิทรรศการถาวรประเภทพิพิธภัณฑ์
  และงานนิทรรศการชั่วคราวที่สำคัญของบริษัทฯ ในปี 2557 ที่ผ่านมาได้แก่

-   อุทยานการเรียนรู้สิรีรุกขชาติ, มหาวิทยาลัยมหิดล

-   พิพธภัณฑ์เกษตรเฉลิมพระเกียรติ

-   นิทรรศการในหลวงกับแบตมินตัน

-   นิทรรศการ กสทช @ ITU

-   BBL Booth in Money Expo

-   BBL@Thailand Industry Expo 2014

-   BBL Set in the City 2014

-   AIA Booth in Money Expo

-   BBL @มหกรรมบ้านและคอนโด

-   Mitsubishi Motor Show 2014

-   Shell Motor Expo 2014

-   NISSAN Motor Show 2014

-   Harley-Davidson Motor Show 2014

-   AP Space Odyssey

การจัดกิจกรรมประเภทงานบันเทิงสาธารณะและกิจกรรมพิเศษ (National & Public Event)

  การจัดกิจกรรมประเภทงานบันเทิงสาธารณะให้กับลูกค้า
  เพื่อส่งเสริมการขายในรูปแบบเฉพาะของแต่ละประเภทสินค้า การจัดงานให้กับลูกค้าส่วนราชการ
  ในการทำตามนโยบายรัฐบาล หรือเป็นกิจกรรมของกระทรวงนั้นๆ เอง
  เป็นกิจกรรมเพื่อให้ประชาชนสามารถเข้าร่วมในกิจกรรมได้เป็นจำนวนมาก
  โดยจะเป็นการจัดงานขนาดใหญ่ มีรูปแบบงานหลากหลายรวมอยู่ด้วยกัน
  จำนวนวันในการจัดกิจกรรมหลายวัน
  ซึ่งกิจกรรมประเภทนี้อาจจะเป็นได้ทั้งกิจกรรมพิเศษเฉพาะช่วงหรือเทศกาลในปีนั้น
  หรือกิจกรรมที่มีการจัดเป็นประจำทุกปี

  นอกจากงานบันเทิงสาธารณะในรูปแบบของการรับจ้างแล้ว
  ยังมีกิจกรรมบันเทิงสาธารณะที่บริษัทเป็นเจ้าของแนวความคิดและรูปแบบเองโดยการพัฒนางานบันเทิงประเภทต่างๆ
  ที่มีศักยภาพพยายามจัดรูปแบบงานให้สอดคล้องกับความต้องการของผู้ที่จะเข้ามาเป็นผู้สนับสนุนการจัดงาน
  (Sponsor) ประสานไปกับความบันเทิงที่มีเอกลักษณ์เฉพาะตัว
  ซึ่งการริเริ่มเป็นเจ้าของงานของบริษัทนี้
  ได้กระทำอย่างต่อเนื่องตามนโยบายการสร้างความมั่นคงทางรายได้ให้แก่บริษัท

  ผลงานการจัดกิจกรรมประเภทงานบันเทิงสาธารณะและกิจกรรมพิเศษ ที่สำคัญของบริษัทฯ ในปี
  2557 ที่ผ่านมา ได้แก่

-   พิธีมอบคูปองเพื่อสนับสนุนประชาชนในการเปลี่ยนผ่านไปสู่โทรทัศน์ระบบดิจิตอล, กสทช

-   การจัดนิทรรศการประชาสัมพันธ์เผยแพร่ความรู้ และข้อมูลข่าวสารเกี่ยวกับ ดิจิตอลทีวี, กสทช

-   เทศกาลส่งความสุขจากไปรษณีย์ไทย

-   River Festival @ Asiatique

การจัดประชุมสัมมนา (Meeting, Incentive, Convention & Exhibition: MICE)

  การบริการบริหารการจัดประชุมสัมมนานั้น บริษัทฯจะรับฟังวัตถุประสงค์ในการจัดงานของลูกค้า
  แล้วบริษัทฯจะพัฒนาแนวคิดในการนำเสนอ และกลยุทธ์ในการจัดงานที่เหมาะสมให้กับลูกค้า
  และให้บริการแบบครบวงจร (Turnkey Event Management)
  โดยบริษัทฯจะดูแลในทุกๆส่วนของงาน เริ่มตั้งแต่การให้การต้อนรับผู้เข้าร่วมประชุม
  การทำป้ายต้อนรับในบริเวณที่จะจัดงาน
  การออกแบบและตกแต่งห้องจัดงานสำหรับผู้เข้าร่วมประชุม การจัดงานเลี้ยงต้อนรับ
  การจัดหางานแสดงประเภทต่างๆ และงานเลี้ยงอำลาสำหรับผู้มาร่วมงาน
  รวมไปถึงการประชาสัมพันธ์งานประชุม

ผลงานการจัดประชุมสัมมนาที่สำคัญของบริษัทฯ ในปี 2557 ที่ผ่านมาได้แก่

-   LINE Client Seminar

-   Tyreplus Revolution Convention

-   Nissan Dealer Conference

-   Bosch Dealer Con 2014

-   Goodyear Annual Meeting

-   SIAMTYRE Sub Dealer Seminar

การจัดงานทางด้านศิลปะ วัฒนธรรมและบันเทิง (Art, Culture & Entertainment: ACE)

  การจัดกิจกรรมศิลปะ วัฒนธรรม และ ความบันเทิง
  มีทั้งการจัดกิจกรรมการแสดงของหน่วยงานราชการ และหน่วยงานภาคเอกชน
  ซึ่งมีวัตถุประสงค์ในการจัดงานเพื่อส่งเสริมศิลปวัฒนธรรมของไทย
  และนำเสนอความบันเทิงในรูปแบบต่างๆ โดยอาศัยแนวคิดในการนำเสนอที่แปลกใหม่
  เน้นความคิดริเริ่มสร้างสรรค์ และมีการใช้สื่อและอุปกรณ์ที่ทันสมัยประกอบการนำเสนอ
  ทำให้งานแสดงมีความน่าสนใจและสมจริง ซึ่งจะสร้างความประทับใจให้แก่กลุ่มผู้เข้าชมงาน
  ในการจัดการแสดงศิลปะ วัฒนธรรม และความบันเทิง

  นอกจากนั้นแล้ว ยังรวมถึงการรับจัดงานที่เกี่ยวข้องกับศิลปะเป็นหลัก
  หรือมีความต้องการในการผสมผสานศิลปะเข้าไว้ในงานด้วย อาทิเช่น งานนิทรรศการศิลปะ
  งานออกแบบตกแต่งสถานที่

ผลงานการจัดงานทางด้านศิลปะ วัฒนธรรมและบันเทิง ที่สำคัญของบริษัทฯ ในปี 2557 ที่ผ่านมา
ได้แก่

-   นิทรรศการพุทธศิลป์แห่งรัชกาลที่ 9

-   สารคดีสยามศิลปิน ปีที่ 4

-   งานโมเดลวัดเชียงทอง

  (2) การตลาดและภาวะการแข่งขัน

  ก. นโยบายทางการตลาด

-   กลยุทธ์การตลาด

บริษัทฯมีกลยุทธ์ทางการตลาดที่เน้นการให้บริการที่มีคุณภาพ
และครบวงจรแก่ธุรกิจหลากหลายประเภท โดยมีกลยุทธ์ทางการตลาดที่สำคัญดังนี้

1. การให้บริการที่เน้นคุณภาพอย่างครบวงจร

  ที่ผ่านมาบริษัทฯ เน้นการให้บริการบริหารการจัดงานในรูปแบบต่างๆ
  ให้แก่ทั้งหน่วยงานทั้งภาครัฐและภาคเอกชนอย่างมีคุณภาพและครบวงจร โดยทีมงานของบริษัทฯ
  ได้ร่วมทำงานกับลูกค้าอย่างใกล้ชิดตั้งแต่เริ่มต้นเพื่อให้เข้าใจถึงวัตถุประสงค์และความต้องการของลูกค้าอย่างถ่องแท้
  บริษัทฯ มีการกำหนดรูปแบบกิจกรรมการแสดงที่น่าสนใจและมีความเป็นไปได้ในการนำเสนอ
  มีการผลิตรายการ การคิดรูปแบบการนำเสนอ สถานที่ในการจัดกิจกรรมการแสดง
  การจัดหาอุปกรณ์และทีมงานสนับสนุนการแสดง รวมทั้งการจัดกิจกรรมต่างๆ
  ที่มีความสอดคล้องและเหมาะสมกับวัตถุประสงค์ในการจัดงานของลูกค้า ทั้งนี้ บริษัทฯ
  จะมีการควบคุมคุณภาพในทุกขั้นตอนของการทำงาน
  เพื่อมิให้เกิดความผิดพลาดและสามารถสร้างสรรค์งานได้บรรลุวัตถุประสงค์ของลูกค้า บริษัทฯ
  จึงได้รับการยอมรับและความไว้วางใจจากลูกค้าเป็นอย่างดีว่า กิจกรรมที่บริษัทฯ จัดนั้น
  มีความแปลกใหม่และสามารถสื่อแนวคิดในการนำเสนองานได้ตรงตามความต้องการของลูกค้า

  นอกจากนี้
  เพื่อให้การจัดงานแสดงของลูกค้าสามารถเข้าถึงกลุ่มเป้าหมายได้อย่างมีประสิทธิภาพมากขึ้น
  บริษัทฯ ได้เพิ่มการบริการทางด้านการประชาสัมพันธ์ ทำหน้าที่สื่อสาร สร้างภาพลักษณ์ และ
  นำเสนอข่าวสารในการจัดกิจกรรมของลูกค้า เป็นการสร้าง Value Added
  ให้แก่งานจัดการแสดงของลูกค้า และสร้างความพึงพอใจต่อการบริการของบริษัทฯ โดยรวม

  2. การให้บริการที่ครอบคลุมประเภทของงานที่หลากหลาย

บริษัทฯ ได้ให้บริการด้านบริหารการจัดงาน (Event Management)
โดยให้บริการครอบคลุมธุรกิจทั้ง 5 ประเภท ดังนี้

1.  ธุรกิจให้บริการการบริหารการจัดกิจกรรมทางการตลาด (Corporate Marketing &
    Event)

2.  ธุรกิจให้บริการการบริหารการจัดแสดงนิทรรศการและพิพิธภัณฑ์ (Museum & Exhibition)

3.  ธุรกิจให้บริการการบริหารงานบันเทิงสาธารณะและกิจกรรมพิเศษ (National & Public
    Event)

4.  ธุรกิจให้บริการบริหารการจัดงานศิลปะ วัฒนธรรม และบันเทิง (Art, Culture &
    Entertainment)

5.  ธุรกิจให้บริการการบริหารการจัดประชุมสัมมนา (Meeting, Incentive, Convention &
    Exhibition: MICE

นับได้ว่าบริษัทฯ เป็นผู้ประกอบการชั้นนำในธุรกิจบริหารการจัดงานทั้ง 5 ประเภทดังกล่าว
ซึ่งทำให้บริษัทมีโอกาสทางการตลาดที่ครอบคลุมในทุกประเภทของการบริหารการจัดงาน

นอกจากนี้บริษัทฯยังได้พัฒนาขีดความสามารถของบริการเพื่อให้สามารถตอบรับกับความต้องการของกิจกรรมทางการตลาดในเชิงบรูณาการซึ่งเป็นการตลาดในรูปแบบใหม่ได้
โดยได้ขยายขอบเขตด้วยการเพิ่มบริการด้านการสื่อสารการตลาดแบบครบวงจร (Integrated
Marketing Communication) ขึ้นเพื่อรองรับงาน เช่น งานโฆษณาประชาสัมพันธ์
งานวางแผนสื่อโฆษณาประชาสัมพันธ์ และงานสื่อสารแบบออนไลน์ เป็นต้น
โดยบริษัทฯสามารถรับผิดชอบตั้งแต่กระบวนการค้นหาแนวคิดของงาน (Concept Exploration)
การวางกลยุทธ์ (Strategic Planning) การผลิตชิ้นงาน (Production)
จนถึงการลงมือบริหารและปฏิบัติงาน (Operation & Management)
ซึ่งบริษัทฯสามารถรับงานสื่อสารการตลาดได้ทั้งในประเทศและต่างประเทศ

บริษัทฯได้ให้ความสำคัญกับการบริหารและดูแลลูกค้า
เราจึงได้เพิ่มนโยบายการบริหารลูกค้าแบบยั่งยืนขึ้น
ด้วยการสร้างระบบบริหารและดูแลลูกค้าแบบระยะยาว(Long-term account management
system) ระบบดังกล่าวได้เอื้อประโยชน์ให้กับทั้งบริษัทฯและลูกค้า
โดยสามารถช่วยเพิ่มความมั่นคงทางรายได้ให้กับบริษัทฯและยังเพิ่มความเชื่อมั่นจากลูกค้าในความเป็นมืออาชีพของบุคคลากรได้เป็นอย่างดี
เนื่องจากระบบครอบคลุมวิธีการปฏิบัติการตั้งแต่ การรักษาสัมพันธภาพอันดี
การบริการลูกค้าด้วยบุคคลากรที่เชี่ยวชาญชุดเดียว
ไปจนถึงการรักษาความลับทางการตลาดของลูกค้าแต่ละรายอย่างเข้มงวด

และเพื่อให้บริษัทฯมีความสามารถในการรองรับงานด้านบริหารการจัดงานได้ในทุกรูปแบบ
บริษัทฯจึงได้จัดตั้งบริษัทย่อยในเครือ CMO Group เพื่อรองรับงานภายในกลุ่มบริษัท
โดยบริษัทย่อยในเครือได้ประกอบธุรกิจให้บริการครอบคลุมทั้งอุปกรณ์การจัดงานแสง สี
เสียงทุกประเภท การจัดทำเทคนิดพิเศษ (Special Effect) การจัดทำวีดีโอ
มัลติมีเดียเพื่อใช้ในกิจกรรมต่างๆ หรือเพื่อโฆษณา การรับจัดทำโครงสร้างเวที
และให้บริการด้านระบบไฟฟ้า ระบบน้ำ ปั๊มลมและการวางสายสื่อสาร จึงทำให้กลุ่มบริษัทในเครือ
CMO Group สามารถให้บริการได้ครบวงจรอย่างแท้จริง

3. การพัฒนาระบบการทำงานให้มีประสิทธิภาพตามมาตรฐานสากล

บริษัทฯมีนโยบายในการใช้กลยุทธ์ที่เป็นการให้บริการแบบครบวงจร
เพื่ออำนวยความสะดวกและรวดเร็วในการให้บริการสำหรับลูกค้า ในปัจจุบัน นับได้ว่าบริษัทฯ
มีชื่อเสียงในระดับแนวหน้าบริษัทหนึ่งในตลาด
และเป็นที่ยอมรับของลูกค้าอย่างกว้างขวางในเชิงคุณภาพและมาตรฐานการสร้างสรรค์งานให้บรรลุวัตถุประสงค์ของลูกค้า

อย่างไรก็ตาม บริษัทฯ
ได้ให้ความสำคัญในการสร้างทีมงานและระบบงานที่มีประสิทธิภาพเพื่อรองรับการขยายงานอย่างต่อเนื่อง
และสามารถรักษาคุณภาพการสร้างสรรค์ผลงานให้แก่ลูกค้า

4. การให้ความสำคัญกับบุคลากรภายในบริษัท

บริษัทฯตระหนักอยู่เสมอว่าบุคลากรในทุกระดับของบริษัทฯเป็นกลไกที่สำคัญในการที่จะทำให้บริษัทฯประสบความสำเร็จในการดำเนินธุรกิจอย่างต่อเนื่อง
เนื่องจากธุรกิจการให้บริการบริหารการจัดงานเป็นธุรกิจที่ต้องอาศัยความรู้ความสามารถ
ประสบการณ์ ความคิดริเริ่มสร้างสรรค์และความร่วมมือของบุคลากรในฝ่ายต่างๆ
เพื่อให้การจัดกิจกรรมประสบความสำเร็จตามเป้าหมาย บริษัทฯ
จึงเน้นที่การฝึกอบรมและพัฒนาบุคลากรโดยการจัดอบรมพนักงานให้มีความรู้ในด้านการใช้โปรแกรมคอมพิวเตอร์สำหรับการออกแบบและสร้างสื่อ
และการใช้เครื่องมือสำหรับการนำเสนอ
รวมถึงการจัดส่งพนักงานไปดูงานทั้งในประเทศและต่างประเทศเพื่อให้พนักงานได้มีโอกาสในการรับรู้เทคนิค
หรือ ความคิดสร้างสรรค์ใหม่ที่จะนำมาปรับใช้ในการสร้างสรรค์งานให้แก่ลูกค้า นอกจากนี้บริษัทฯ
ยังเน้นการสร้างความสัมพันธ์ที่ดีให้เกิดขึ้นภายในองค์กรด้วยการจัดกิจกรรมเชื่อมสัมพันธ์ของพนักงานอันจะนำไปสู่การดำเนินงานในแนวทางเดียวกัน
การร่วมมือและการประสานงานเพื่อให้งานสำเร็จดังเป้าหมายที่ได้วางไว้

-   นโยบายและการกำหนดราคา

การกำหนดราคาในการให้บริการบริหารการจัดงานแต่ละงานจะกำหนดจากต้นทุนการผลิต
ซึ่งประกอบด้วยต้นทุน ในการผลิตงาน (Production Cost) ต้นทุนค่าควบคุมในการผลิตงาน
(Production Control Management Fee) และ
ต้นทุนค่าควบคุมและบริหารงานการแสดงในวันจัดงาน (Presentation Control Fee)
และบวกกำไรส่วนเพิ่ม (Profit Margin) ในอัตราที่เหมาะสม
ซึ่งจะขึ้นอยู่กับลักษณะของงานว่าต้องอาศัยความคิดริเริ่มสร้างสรรค์
และความแปลกใหม่มากน้อยเพียงใด รวมทั้งความยุ่งยากซับซ้อนในการผลิตงานด้วย

-   ลูกค้าและกลุ่มลูกค้าเป้าหมาย

บริษัทฯ จะมุ่งเน้นลูกค้าที่เป็นเจ้าของสินค้าหรือผลิตภัณฑ์ต่างๆ
ที่ต้องการจัดงานส่งเสริมการตลาดและประชาสัมพันธ์ให้กับผลิตภัณฑ์ของตนเพื่อสร้างยอดขาย
เพิ่มเติมจากการโฆษณาผ่านสื่อทั่วๆ
ไปหรือองค์กรภาครัฐและเอกชนที่ต้องการส่งเสริมให้เกิดภาพลักษณ์ที่ดีกับตัวองค์กร
โดยเจ้าของผลิตภัณฑ์หรือองค์กรอาจจะเป็นผู้กำหนดรูปแบบของกิจกรรมเอง
แล้วว่าจ้างให้บริษัทฯเป็นผู้ดำเนินการหรือขอให้บริษัทฯ เป็นผู้นำเสนอแผนการจัดกิจกรรมให้
โดยบริษัทฯได้จำแนกลูกค้าออกเป็น 4 กลุ่มดังต่อไปนี้

1 กลุ่มรัฐวิสาหกิจและหน่วยงานของรัฐ

เนื่องจากภาครัฐมีนโยบายส่งเสริมการลงทุนในอุตสาหกรรม
ที่มีศักยภาพในการเจริญเติบโตอย่างต่อเนื่องภาครัฐจึงมีนโยบายเป็นตัวแทนในการจัดกิจกรรมเพื่อให้ความรู้
ความเข้าใจ หรือจัดกิจกรรมทางการตลาดเพื่อส่งเสริมอุตสาหกรรมต่างๆ อาทิเช่น
อุตสาหกรรมท่องเที่ยว และอุตสาหกรรมการจัดการประชุม เป็นต้น
หน่วยงานของภาครัฐที่รับผิดชอบในการส่งเสริมอุตสาหกรรมเหล่านี้ ได้แก่
การท่องเที่ยวแห่งประเทศไทย สำนักงานส่งเสริมการจัดประชุมและนิทรรศการ(สสปน.)
และหน่วยงานราชการประจำจังหวัดท่องเที่ยวนั้นๆ เป็นต้น
นอกจากนี้ยังรวมไปถึงหน่วยงานราชการต่างๆที่มีการจัดกิจกรรมประชาสัมพันธ์ในรูปแบบต่างของหน่วยงานรัฐอีกเป็นจำนวนมากโดยการจัดกิจกรรมนั้นจะสอดคล้องกับภาระหน้าที่ที่หน่วยงานรัฐนั้นดูแลเพื่อส่งเสริมกิจกรรมต่างๆที่เกี่ยวข้อง

2 กลุ่มธุรกิจเอกชน

กลุ่มธุรกิจในภาคเอกชนโดยส่วนใหญ่จะนิยมใช้การจัดงานควบคู่ไปกับเครื่องมือสื่อสารทางการตลาดอื่นๆ
แต่อาจจะใช้งบประมาณและความถี่ในการจัดงานแตกต่างกันไป
ขึ้นกับขนาดธุรกิจและสภาพการแข่งขันในอุตสาหกรรมโดยธุรกิจที่ใช้บริการบริหารการจัดงานบ่อยและมีงบประมาณสูงมักเป็นธุรกิจที่มีการแข่งขันที่ค่อนข้างสูงมีการเปลี่ยนแปลงของพฤติกรรมผู้บริโภคที่รวดเร็ว
หรือมีการเปลี่ยนแปลงทางเทคโนโลยี หรือการต้องการใช้บริการที่รวดเร็ว เช่น
ธุรกิจโทรคมนาคมและเทคโนโลยีสารสนเทศ
ซึ่งเป็นธุรกิจที่มีอัตราการเจริญเติบโตสูงและมีการแข่งขันทางด้านการตลาดสูง
อุตสาหกรรมธุรกิจรถยนต์ซึ่งเป็นธุรกิจที่มีศักยภาพในการเจริญเติบโตอย่างต่อเนื่อง
และธุรกิจสินค้าอุปโภคบริโภค เช่น ธุรกิจอาหาร ธุรกิจเครื่องสำอาง และธุรกิจยาบำรุงสุขภาพ
ซึ่งธุรกิจเหล่านี้ให้ความสำคัญกับการจัดกิจกรรมทางการตลาด การส่งเสริมการจำหน่าย
และการประชาสัมพันธ์เพื่อสร้างการรับรู้ของผู้บริโภคและกลุ่มเป้าหมาย
นอกจากนี้ยังรวมถึงธุรกิจใหม่ๆที่เข้ามาทำตลาดในประเทศไทย
การทำกิจกรรมทางการตลาดนั้นจึงเป็นสิ่งสำคัญอย่างมากในการสร้างความรับรู้กับผู้บริโภคได้โดยตรง

3 กลุ่มบริษัทตัวแทนโฆษณา

บริษัทตัวแทนโฆษณาจัดเป็นลูกค้ากลุ่มที่มีความสำคัญของบริษัทฯ
เนื่องจากมีบริษัทตัวแทนโฆษณาเพียงไม่กี่รายเท่านั้นที่สามารถให้บริการบริหาร การจัดงาน
และการจัดทำโฆษณาได้แบบครบวงจร ดังนั้น
บริษัทตัวแทนโฆษณาโดยส่วนใหญ่จึงมีความจำเป็นที่จะต้องใช้บริการของผู้ให้บริการบริหารการจัดงาน
เพื่อทำให้การสร้างประสบการณ์เกิดขึ้นได้อย่างสมบูรณ์ตามวัตถุประสงค์ของลูกค้า

  4 ลูกค้าจากกลุ่มประเทศอาเซียน

ตามที่บริษัทฯได้เล็งเห็นถึงโอกาสทางธุรกิจจากการเปิดประชาคมอาเซียนในปี 2558 ที่กำลังมาถึง
บริษัทฯจึงได้กำหนดแผนงานเพื่อรองรับลูกค้าในกลุ่มนี้มาอย่างต่อเนื่อง ซึ่งจากผลงานที่มา
บริษัทฯได้มีโอกาสให้บริการลูกค้าที่เกี่ยวข้องกับอาเซียนในสามรูปแบบ ได้แก่

1) บริษัทในประเทศไทยหรือบริษัทต่างชาติที่มีการลงทุนในอาเซียน

2) บริษัทเอกชนต่างๆ ในประเทศภูมิภาคอาเซียน อาทิ บริษัทเอกชนของประเทศลาว

3) ภาครัฐของแต่ละประเทศในภูมิภาคอาเซียน ซึ่งบริษัทฯ ได้มีการวางกลยุทธ์
เพื่อพัฒนาฐานลูกค้าในกลุ่มอาเซียนนี้อย่างจริงจังและต่อเนื่อง

 ที่ผ่านมา บริษัทฯ มีโอกาสให้บริการบริหารการจัดงานจากทั้งลูกค้าเก่าและลูกค้าใหม่ได้อย่างต่อเนื่องด้วยวิธีการดังต่อไปนี้

    1.การเสนอผลงานให้ลูกค้าคัดเลือก

ทีมงานของบริษัทฯจะทำการติดตามความเคลื่อนไหวทางการตลาดของลูกค้าหรือได้รับการติดต่อจากลูกค้าให้ไปเสนอผลงานทั้งจากลูกค้าภาครัฐวิสาหกิจ
รัฐบาล และภาคเอกชน โดยหลังจากที่บริษัทฯได้รับข้อมูลจากลูกค้า
บริษัทฯก็จะจัดเตรียมแผนงานตามวัตถุประสงค์ในการจัดงานของลูกค้า
และนำเสนองานพื่อให้ลูกค้าคัดเลือก หากบริษัทฯได้รับการคัดเลือกให้เป็นผู้ให้บริการ
ฝ่ายผลิตผลงานของบริษัทฯ จะประสานงานกับลูกค้าในการดำเนินงานในขั้นต่อไป

  2.ความสัมพันธ์ที่ดีกับลูกค้า

จากนโยบายทางการตลาดของที่มุ่งเน้นการสร้างงานที่มีคุณภาพดี
เพื่อสร้างความพึงพอใจให้แก่ลูกค้าบริษัทฯจึงสามารถสร้างและรักษาสัมพันธภาพอันดีกับลูกค้าได้อย่างต่อเนื่อง
ลูกค้าที่เคยได้รับบริการจากบริษัทฯ
จึงมีความเชื่อมั่นในคุณภาพและกลับมาใช้บริการของบริษัทอย่างต่อเนื่อง ประกอบกับการที่บริษัทฯ
มุ่งเน้นลูกค้าที่มีศักยภาพในการเติบโตสูง มีงบประมาณและมีแผนการประชาสัมพันธ์
มีความต้องการทำการตลาดอย่างต่อเนื่องตลอดทั้งปี บริษัทฯ
จึงได้รับความไว้วางใจจากลูกค้าอย่างต่อเนื่อง

  3.การแนะนำของลูกค้าเก่า

จากประสบการณ์ที่มีมากว่า 20 ปี
และการให้บริการที่ได้รับการยอมรับเป็นอย่างดีจากลูกค้าทั้งในแง่ของคุณภาพ
ความคิดริเริ่มสร้างสรรค์
และแนวคิดในการนำเสนอที่แปลกใหม่แต่มีความสอดคล้องกับวัตถุประสงค์ในการจัดงานของลูกค้า
จึงทำให้ลูกค้าจำนวนมากมีความมั่นใจในคุณภาพงานของบริษัทฯ
และมีการแนะนำลูกค้าอื่นๆให้มาใช้บริการของบริษัทฯ อย่างต่อเนื่อง

  ข. ภาวะการแข่งขันในธุรกิจให้บริการบริหารการจัดงาน

1.  ภาวะการแข่งขันและกลยุทธ์การแข่งขันในธุรกิจให้บริการบริหารการจัดงาน

ภาวะการแข่งขันในธุรกิจให้บริการบริหารการจัดงานนับวันจะมีมากขึ้น
เนื่องจากการจัดกิจกรรมทางการตลาดได้รับการยอมรับอย่างกว้างขวาง
ว่าสามารถเข้าถึงผู้บริโภคได้อย่างแท้จริง ทำให้ผู้บริโภคได้รับประสบการณ์ตรงได้
ทำให้แทบทุกบริษัทนิยมจัดกิจกรรมทางการตลาด ทั้งในแบบเฉพาะกลุ่มและกิจกรรมสาธารณะ
เพื่อหวังผลทางด้านการตลาดมากขึ้น

  การเข้าสู่ธุรกิจการให้บริการบริหารการจัดงานป็นเรื่องที่ไม่ยากนักเนื่องจากใช้เงินลงทุนและบุคลากรไม่มาก
  ในปัจจุบันกิจการที่ดำเนินธุรกิจให้บริการบริหารการจัดงานสามารถแบ่งได้เป็น 2 ประเภทใหญ่
  คือ บริษัทที่ดำเนินธุรกิจบริหารการจัดงานเป็นธุรกิจหลักซึ่งถือว่าเป็นคู่แข่งทางตรงของบริษัทฯ
  และบริษัทผู้ผลิตรายการโทรทัศน์และรายการบันเทิงซึ่งจะอาศัยจุดแข็งทางด้านชื่อเสียงและสื่อที่มีอยู่ในมือมาเชื่อมโยงกับธุรกิจบริหารการจัดงาน
  และเข้ามาประมูลงานแข่งกับผู้ประกอบการโดยตรง
  รวมถึงเอเยนซี่โฆษณาและเอเยนซี่ประชาสัมพันธ์
  ซึ่งบางเอเยนซี่มีแผนกภายในบริษัทเองซึ่งทำหน้าที่ให้บริการบริหารจัดงานแก่บริษัทที่เป็นลูกค้าของตน
  ซึ่งถือบริษัทผู้ผลิตรายการโทรทัศน์และเอเยนซี่โฆษณาเป็นคู่แข่งทางอ้อม
  แต่จากการที่ตลาดการจัดงานแสดงเติบโตและเป็นที่นิยมของลูกค้า
  ทำให้คู่แข่งทางอ้อมให้ความสำคัญกับธุรกิจการจัดงานแสดงมากขึ้น โดยเฉพาะเอเยนซี่โฆษณา
  หันมาแย่งตลาดการจัดงานแสดงโดยการตั้งบริษัทหรือจัดตั้งหน่วยงานในการจัดงานแสดงให้แก่ลูกค้าในความดูแลของตนอย่างจริงจัง
  แต่อย่างไรก็ดีในการจัดงานแสดงจำเป็นต้องอาศัยประสบการณ์
  ความเชี่ยวชาญในการทำงานในระดับสูง และทีมงานจำนวนมาก
  ทำให้ยังมีความจำเป็นในการใช้บริการจากบริษัทที่มีความเชี่ยวชาญโดยตรง

ในปัจจุบันผู้ประกอบการที่ดำเนินธุรกิจให้บริการบริหารการจัดงานในประเทศไทยมีอยู่เป็นจำนวนมาก
แต่จะมีเพียง 5-6 รายที่เป็นบริษัทขนาดใหญ่รวมถึงบริษัทฯ ด้วย ซึ่งมีการดำเนินงานที่เป็นระบบ
มีสถานะที่มั่นคง สามารถให้บริการที่มีคุณภาพจนเป็นที่ไว้วางใจของลูกค้า
มีการจับกลุ่มเป้าหมายหลายกลุ่มทั้งในภาครัฐและภาคเอกชน
ซึ่งแต่ละกิจการก็จะมีความเชี่ยวชาญและสายสัมพันธ์ที่ต่างกันออกไป
เมื่อใช้ยอดขายที่ผ่านมาเป็นเกณฑ์ในการจำแนกขนาดของบริษัทฯ
เมื่อเทียบกับคู่แข่งขันที่เป็นผู้ดำเนินธุรกิจให้บริการบริหารการจัดงานโดยตรง ถือได้ว่าบริษัทฯ
เป็นกิจการขนาดใหญ่

การที่บริษัทผู้ให้บริการบริหารการจัดงานแต่ละรายจะได้รับงานจากลูกค้าหรือไม่ ขึ้นอยู่กับความพร้อม
และความมั่นคงของบริษัทในการรองรับงาน และที่สำคัญคือความสามารถในการผลิตผลงานที่มีคุณภาพ
ซึ่งปัจจัยที่จะทำให้ผลงานดังกล่าวมีคุณภาพได้นั้นขึ้นอยู่กับบุคลากร
โดยเฉพาะทีมงานฝ่ายครีเอทีฟและฝ่ายผลิตที่มีความคิดริเริ่มสร้างสรรค์
มีความชำนาญและประสบการณ์ การมีฝ่ายสนับสนุนการทำงานที่มีความพร้อม
ความสามารถของผู้ผลิตแต่ละรายที่จะสามารถจัดสรรองค์ประกอบทุกอย่างให้สามารถผลิตผลงานตามที่ลูกค้าต้องการได้
ภายในเวลาและงบประมาณที่กำหนดรวมถึงการบริหารจัดการที่เข้มงวด

2.  ศักยภาพในการแข่งขันของบริษัทฯ

สำหรับบริษัทฯ ซึ่งดำเนินธุรกิจให้บริการบริหารการจัดงานมานานกว่า 23 ปี
มีการผลิตผลงานที่มีคุณภาพ
เน้นการนำเสนอกิจกรรมในรูปแบบที่แปลกใหม่โดยเน้นความคิดสร้างสรรค์
และมีการควบคุมคุณภาพของงานในทุกกระบวนการของการให้บริการ
ทำให้ผลงานที่ผ่านมาของบริษัทฯ
ได้รับการยอมรับเป็นอย่างดีจากลูกค้าทั้งในภาครัฐและภาคเอกชนอย่างต่อเนื่องว่าเป็นงานที่มีคุณภาพดี
ซึ่งทำให้ลูกค้าเหล่านั้นเป็นจำนวนไม่น้อยใช้บริการของบริษัทฯ มาอย่างต่อเนื่อง ทำให้บริษัทฯ
มีรายได้จากการให้บริการบริหารการจัดงานเติบโตมาโดยตลอดแม้ในช่วงวิกฤตเศรษฐกิจที่อัตราการเจริญเติบโตของ
GDP มีการขยายตัวในระดับต่ำ
ค่าใช้จ่ายในการจัดส่งเสริมการตลาดและประชาสัมพันธ์จะติดลบก็ตามและเพื่อให้บริษัทฯ
สามารถรักษาสถานภาพการเป็นบริษัทชั้นนำในธุรกิจ
และเพิ่มศักยภาพในการเจริญเติบโตและความสามารถใน การแข่งขันของบริษัทฯ
ผู้บริหารของบริษัทฯ ได้วางตำแหน่งทางการตลาด (Market Positioning) ของบริษัทฯ
ให้เป็นผู้ให้บริการบริหารการจัดงานแบบครบวงจร (Turnkey Event Management Services)
และให้บริการครอบคลุมงานจัดแสดงทุกประเภท โดยการให้บริการที่เน้นคุณภาพเป็นหลักสำคัญ
ในปัจจุบัน บริษัทฯ จึงได้รับการยอมรับจากทั้งลูกค้าของบริษัทฯ
เองและบริษัทคู่แข่งขันว่าเป็นหนึ่งในบริษัทชั้นนำในแต่ละประเภทธุรกิจของการให้บริการบริหารการจัดงานที่บริษัทฯ
ดำเนินกิจการอยู่

(3) การจัดหาผลิตภัณฑ์และบริการ

ขั้นตอนการให้บริการบริหารการจัดงาน สามารถแบ่งออกได้เป็นขั้นตอน ดังต่อไปนี้

1.  กระบวนการให้บริการการบริหารการจัดงานจะเริ่มต้นจากการติดต่อมายังบริษัทฯ
    ของลูกค้าซึ่งเป็นเจ้าของธุรกิจโดยลูกค้าจะแจ้งความประสงค์ที่จะจัดกิจกรรมส่งเสริมการตลาดไม่ว่าจะเป็นสำหรับตัวผลิตภัณฑ์หรือบริการของตนหรือต้องการส่งเสริมภาพลักษณ์ของตน
    บริษัทฯจะเข้าไปรับฟังความต้องการของลูกค้า และวัตถุประสงค์ในการจัดงาน
    รวมถึงงบประมาณในการจัดงานจากลูกค้าตามวัน เวลา และสถานที่ที่ลูกค้านัดหมาย

2.  หลังจากนั้น บริษัทฯ
    ก็จะกลับมาวิเคราะห์เพื่อให้เข้าใจถึงความต้องการและวัตถุประสงค์ในการจัดงานของลูกค้าอย่างถ่องแท้
    พร้อมนัดประชุมทีมงานซึ่งประกอบไปด้วยฝ่ายวางแผนกลยุทธ์ (Strategic Planning)
    ฝ่ายครีเอทีฟ(Creative) และฝ่ายผลิต (Production) เพื่อระดมความคิดและวางรูปแบบ
    แนวทาง และวิธีการนำเสนองาน ตลอดจนประเมินราคาในการให้บริการในเบื้องต้น
    การทำงานในขั้นตอนนี้จะต้องมั่นใจได้ว่าแนวคิด
    และรูปแบบของงานถูกต้องตรงกับความต้องการของลูกค้า และอยู่ในวงเงินที่ลูกค้ากำหนด

3.  การจัดเตรียมความพร้อมสำหรับการจัดงานทั้งในด้านอุปกรณ์และสื่อสำหรับการนำเสนอ
    การควบคุมการผลิตและการประชาสัมพันธ์งาน การออกแบบการบริหารและควบคุมการจัดงาน

    1.  การจัดเตรียมความพร้อมทางด้านอุปกรณ์และสื่อสำหรับการนำเสนอ
        ฝ่ายผลิตจะดำเนินการจัดเตรียมอุปกรณ์ต่างๆที่ต้องใช้ เช่น
        เครื่องมือสื่อสารระหว่างทีมงาน ระบบไฟฟ้า ระบบแสง สี
        เสียงและเทคนิคพิเศษและสื่อสำหรับการนำเสนอ เครื่องแต่งกายนักแสดงและพิธีกร
        ตลอดจนอุปกรณ์จัดฉากให้มีความเหมาะสมกับแนวคิดและรูปแบบในการจัดงาน

    2.  การควบคุมการผลิตและการประชาสัมพันธ์งาน ในขั้นตอนนี้บริษัทฯ
        จะดำเนินการผลิตงานพร้อมทั้งมีการตรวจสอบและควบคุมคุณภาพของงานในทุกขั้นตอนของการผลิตเพื่อให้มั่นใจได้ว่างานที่ผลิตออกมามีคุณภาพและตรงกับวัตถุประสงค์ของลูกค้าในระหว่างการผลิตงาน
        บริษัทฯ
        จะประสานงานกับบริษัทเจ้าของงานและหน่วยงานที่เกี่ยวข้องเพื่อประชาสัมพันธ์ให้งานเป็นที่รู้จักของกลุ่มเป้าหมาย

    3.  การออกแบบการบริหารและควบคุมการจัดงาน
        การออกแบบการบริหารและควบคุมการจัดงานจะรวมถึงการคัดเลือกและอบรมบุคคลากรสำหรับการจัดงาน
        ซึ่งทั้งบริษัทฯ และลูกค้าจะดำเนินการร่วมกันจัดหา
        คัดเลือกและให้การอบรมเจ้าหน้าที่ฝ่ายสนับสนุน เช่น พนักงานต้อนรับ บริกร
        พนักงานตรวจตั๋ว ตลอดจนพิธีกร และนักแสดง
        และการจัดเตรียมและบริหารพื้นที่จัดงานซึ่งเริ่มจากการติดต่อขอสถานที่กับหน่วยงานที่เกี่ยวข้อง
        รวมถึงศึกษาข้อจำกัดของการใช้สถานที่นั้นๆ การจัดวางตำแหน่งของอุปกรณ์
        เครื่องไม้เครื่องมือต่างๆ ให้เหมาะสมกับการใช้งาน
        การตกแต่งเวทีและฉากให้มีความน่าสนใจและการจัดเตรียมพื้นที่ว่างสำหรับผู้เข้าร่วมงานอย่างเพียงพอ
        ตลอดจนการจัดพื้นที่สำหรับเส้นทางสัญจรเพื่อให้ผู้เข้าร่วมงานสามารถเดินทางจากจุดชมงานจุดหนึ่งไปยังอีกจุดหนึ่งได้อย่างสะดวกและรวดเร็ว
        รวมถึงการจัดเตรียมมาตรการรักษาความปลอดภัยต่างๆ ไว้พร้อมกันด้วย

    4.  การดำเนินการจัดงานตามวันเวลา และสถานที่ที่กำหนด

  แผนผังแสดงขั้นตอนการบริหารจัดงาน

[]

2.  ธุรกิจให้บริการอุปกรณ์ (Equipment Service)

(1) ลักษณะของผลิตภัณฑ์และบริการ

ปัจจุบันธุรกิจให้บริการอุปกรณ์ (Equipment service)
สำหรับการจัดกิจกรรมการแสดงและการนำเสนอ อยู่ภายใต้การดำเนินงานของ บริษัท พีเอ็ม
เซ็นเตอร์ จำกัด (“พีเอ็ม”)

การให้บริการจะทำการจัดหาและ
อำนวยความสะดวกในการใช้งานอย่างครบวงจรสำหรับอุปกรณ์การจัดกิจกรรมการแสดง (Event
Management Supply)
โดยการให้บริการจะครอบคลุมตั้งแต่การให้คำแนะนำและคำปรึกษาเกี่ยวกับชนิดของอุปกรณ์ที่เหมาะสมกับการใช้งาน
การให้บริการติดตั้งและการดำเนินการในการใช้งานอุปกรณ์
รวมตลอดถึงการประสานงานที่มีประสิทธิภาพและแม่นยำ เพื่อให้การจัดงานนั้นๆ
ประสบความสำเร็จด้วยดี

ปัจจุบันการให้บริการอุปกรณ์สำหรับการจัดกิจกรรมการแสดง ให้บริการในอุปกรณ์หลัก 4 ประเภท
คือ

-   อุปกรณ์เกี่ยวกับภาพ (Pro Image) เช่น Led Screen, เครื่องฉายภาพ (Projector),
      จอภาพ (Screen), พาโนราม่า(Panorama), , พลาสมา (Plasma), และ ซีนอน
      (Xenon) ซึ่งสามารถนำมาประยุกต์ใช้งานได้หลากหลายรูปแบบทั้งการฉายภาพแบบ
      Traditional และแบบพิเศษ เช่น Mapping, การฉายภาพบนจอโค้ง เป็นต้น

-   อุปกรณ์เกี่ยวกับแสง (Pro Lighting) เช่น ระบบแสงแบบคอนเวนชั่น (Convention
      Lighting), ระบบแสงกลางแจ้ง (Outdoor Lighting)
      ระบบแสงสำหรับงานคอนเสิร์ต (Concert Lighting)
      และระบบแสงสำหรับการจัดแสดงสินค้าและนิทรรศการ (Exhibit Lighting)

-   อุปกรณ์เกี่ยวกับเสียง (Pro Audio) สำหรับการจัดการประชุม, งานเปิดตัวสินค้า และงาน
      Light & Sound

-   อุปกรณ์เกี่ยวกับเอฟเฟคท์ (Pro Effect) เช่น การใช้แสงเลเซอร์, อุโมงค์น้ำ, จอน้ำ
      (Water Screen) และน้ำพุในระบบ Straight, Skirt และ Circle

(2) การตลาดและภาวะการแข่งขัน

  ก. นโยบายและการกำหนดราคา

การกำหนดราคาการบริการอุปกรณ์ จะขึ้นอยู่กับประเภทและชนิดของอุปกรณ์
สำหรับประเภทของอุปกรณ์ที่มีผู้ให้บริการอยู่ในตลาดจำนวนมาก เช่น อุปกรณ์เกี่ยวกับแสง สี
และเสียง จะกำหนดราคาโดยอ้างอิงจากราคาตลาด
สำหรับอุปกรณ์ประเภทที่ต้องอาศัยเทคนิคพิเศษซึ่งมีลักษณะเฉพาะและมี
คู่แข่งจำนวนน้อยรายที่สามารถให้บริการได้ และไม่มีราคาตลาดอ้างอิง เช่น น้ำพุ
จะกำหนดราคาในการให้บริการโดยพิจารณาปัจจัยหลัก 3 ประการ คือ
ความสามารถในการสร้างเอฟเฟคท์พิเศษของชนิดอุปกรณ์ ความยากง่ายในการจัดทำเอฟเฟคท์พิเศษ
และความถี่ในการใช้งานของอุปกรณ์ เป็นตัน

-   ลูกค้าและกลุ่มลูกค้าเป้าหมาย

  กลุ่มลูกค้าของธุรกิจการให้บริการอุปกรณ์ประกอบไปด้วย

-   บริษัทผู้ให้บริการบริหารการจัดงาน (Event Organizer)

-   บริษัทตัวแทนโฆษณา (Advertising Agency)

-   หน่วยงานทั้งภาครัฐและภาคเอกชนซึ่งต้องการจัดกิจกรรมการแสดงด้วยตนเอง

ข. สภาวะการแข่งขันในธุรกิจให้บริการอุปกรณ์

หากพิจารณาธุรกิจให้บริการอุปกรณ์ในประเทศไทยแล้ว จะพบว่ามีผู้ประกอบการอยู่จำนวนมาก
แต่เมื่อคำนึงถึงลักษณะความต้องการแล้ว ผู้ประกอบการจำนวนมากยังไม่สามารถ
ตอบสนองความต้องการได้อย่างเพียงพอ เนื่องจากอุปกรณ์ที่มีความทันสมัย
และสามารถใช้งานได้ตามที่ลูกค้าต้องการมีอยู่อย่างจำกัดผู้ประกอบการบางรายมีอุปกรณ์เพื่อสนับสนุนธุรกิจที่เกี่ยวข้องกับธุรกิจของตน
ในขณะที่ผู้ประกอบการบางรายถึงแม้จะมีอุปกรณ์อยู่เป็นจำนวนไม่น้อย
แต่อุปกรณ์ดังกล่าวก็ล้าสมัยและไม่เป็นที่ต้องการของลูกค้า
หากพิจารณาเฉพาะผู้ประกอบธุรกิจที่มีอุปกรณ์ที่มีคุณภาพแบบครบวงจรและเป็นที่ยอมรับของลูกค้าและคนในวงการแล้ว
จะพบว่าการแข่งขันยังอยู่ในระดับต่ำ

เพื่อดำรงความสามารถในการแข่งขัน
กลุ่มบริษัทได้ตระหนักถึงความสำคัญในการจัดให้มีอุปกรณ์ที่มีความทันสมัย
ตรงกับความต้องการของลูกค้า และทันต่อการเปลี่ยนแปลงทางเทคโนโลยีโดยได้จัดให้มีอุปกรณ์ใหม่ๆ
ตามความต้องการของลูกค้าอย่างต่อเนื่อง
และมีหน่วยงานที่ทำหน้าที่ในการจัดเก็บและรักษาอุปกรณ์ให้อยู่ในสภาพที่สามารถใช้งานได้ตลอดเวลา
รวมทั้งการจัดให้มีบุคลากรที่มีความรู้และทักษะในการให้บริการเกี่ยวกับอุปกรณ์ ให้แก่ลูกค้า
ซึ่งจะทำให้สามารถรักษาความสามารถในการแข่งขันได้เป็นอย่างดี
ในปัจจุบันกลุ่มบริษัทจึงได้รับการยอมรับจาก ทั้งลูกค้าของบริษัทเองและบริษัทคู่แข่งขันว่า
เป็นบริษัทผู้ให้บริการอุปกรณ์สำหรับการจัดการแสดงและการนำเสนอทั้งอุปกรณ์ประเภทภาพ (Pro
Image) อุปกรณ์ประเภทแสง (Pro Lighting) อุปกรณ์ประเภทเสียง (Pro Audio)
และอุปกรณ์ประเภทเอฟเฟคท์ (Pro Effect) ที่มีคุณภาพและทันสมัยชั้นแนวหน้าบริษัทหนึ่งในวงการ

  (3) การจัดหาอุปกรณ์และบริการ

  ----------- -----------------------------------------------------------------------
  1. อุปกรณ์    ใช้นโยบายในการจัดหาผลิตภัณฑ์ที่มีคุณภาพและตรงกับความต้องการของลูกค้าในราคาที่เหมาะสม
              อุปกรณ์สำหรับการนำเสนอที่ให้บริการทั้งหมดเป็นอุปกรณ์ที่นำเข้าจากต่างประเทศ
              เนื่องจากเป็นสินค้าที่มีคุณภาพดีและมีมาตรฐาน
              การจัดซื้ออุปกรณ์โดยส่วนใหญ่จะจัดซื้อโดยการติดต่อกับบริษัทผู้ผลิตอุปกรณ์
              ที่อยู่ในต่างประเทศโดยตรง เช่น ในประเทศญี่ปุ่น สหรัฐอเมริกา ฝรั่งเศส และเบลเยี่ยม
              ในบางครั้งจะสั่งซื้ออุปกรณ์โดยการติดต่อกับตัวแทนจำหน่ายของผู้ผลิตอุปกรณ์ ซึ่งอยู่ในประเทศไทย

  2. บุคลากร   เนื่องจากบุคลากรเป็นส่วนสำคัญอย่างหนึ่งในการประกอบธุรกิจ
              กลุ่มบริษัทจึงมีนโยบายให้การฝึกอบรมให้พนักงานมีทักษะและความชำนาญในการใช้อุปกรณ์
              เครื่องมือ และเทคนิคการเก็บรักษาอุปกรณ์อย่างต่อเนื่อง
  ----------- -----------------------------------------------------------------------

2.2.3 ธุรกิจให้บริการผลิตสื่อสำหรับการนำเสนอ (Presentation Media)

  (1) ลักษณะของผลิตภัณฑ์และบริการ

บริษัท ดิอายส์ จำกัด (“ดิอายส์”) ดำเนินธุรกิจให้บริการเกี่ยวกับการผลิตสื่อวิดีโอ
และมัลติมีเดียสำหรับงานพรีเซ็นเทชั่น แบบครบวงจร โดยครอบคลุมตั้งแต่การให้คำแนะนำ,
การออกแบบสื่อที่เหมาะสมกับงานนำเสนอแต่ละประเภท
รวมถึงเลือกชนิดของอุปกรณ์ที่เหมาะสมสำหรับการนำเสนอ
และการดูแลงานทางด้านการติดตั้งอุปกรณ์
เพื่อทำให้กลุ่มเป้าหมายของสินค้าเกิดความเข้าใจและการรับรู้เกี่ยวกับตัวสินค้าได้มากขึ้น
และประชาสัมพันธ์องค์การเพื่อก่อให้เกิดภาพพจน์ที่ดีต่อตัวองค์กร โดยสื่อต่างๆ
ถูกนำไปใช้ทั้งในกิจกรรมหลายประเถท ทั้งงานเปิดตัวสินค้า,
กิจกรรมการตลาดและการส่งเสริมการขาย, กิจกรรมบันเทิงสาธารณะ, นิทรรศการ,
กิจกรรมการประชุมในระดับนานาชาติ ฯลฯ

ปัจจุบันดิอายส์ให้บริการผลิตสื่อสำหรับการนำเสนออยู่ 3 ประเภท คือ

-   สื่อประเภทมัลติมิเดีย (Multimedia)
    เป็นเทคนิคการใช้สื่อผสมทั้งด้านภาพและเสียงที่หลากหลาย
    เพื่อสร้างความน่าสนใจให้กับสินค้าหรือบริการของลูกค้า
    เหมาะสำหรับการจัดแสดงในงานอีเว้นท์ นิทรรศการ หรือพิพิธภัณฑ์ต่างๆ
    เทคนิคที่ใช้ก็มีหลากหลาย ไม่ว่าจะเป็น Multiscreen Video, Panorama Video,
    Video Mapping, Hologram, Magic Display, และ 3D Video

-   สื่อประเภทวีดีโอ (Video Presentation)
    ดิอายส์ให้บริการผลิตวีดีโอพรีเซนเทชั่นครบวงจร ตั้งแต่การเขียนสคริปต์ การถ่ายทำ
    จัดทำกราฟฟิค แอนนิเมชั่น จัดทำเสียงและดนตรีประกอบ ไปจนถึงการตัดต่อวีดีโอ
    ประเภทของวีดีโอที่ให้บริการมีตั้งแต่ Company Profile, Video เข้าตลาดหลักทรัพย์,
    Promotional Video, TV Commercial, ภาพยนตร์สั้น และวีดีโอ พรีเซนเทชั่นอื่นๆ

-   สื่อประเภทอินเตอร์แอคทีฟ (Interactive Media) เป็นสื่อที่ใช้เพื่อสร้างสีสันให้งานอีเว้นท์
    นิทรรศการ หรือพิพิธภัณฑ์มีความน่าสนใจมากขึ้น โดยทำให้ผู้มาร่วมงานสามารถ interact
    กับสื่อต่างๆ ได้ เพื่อที่จะให้ได้ถึงข้อมูลของสินค้าและบริการต่างๆ หรือเพื่อความบันเทิง
    สื่ออินเตอร์แอคทีฟของทางดิอายส์มีหลากหลายแบบ เช่น Interactive Shadow,
    Multi-touch Table, Reactable, Silhouette Art Projection,, Augmented
    Reality, Photo Booth, Movie Bike and Kinect Interactive Game
    โดยที่เราสามารถปรับเปลี่ยน ดัดแปลงโปรแกรม ให้ตรงกับการใช้งาน
    และความต้องการของลูกค้ามากที่สุด

(2) การตลาดและภาวะการแข่งขัน

ดิอายส์ยังคงยึดหลักการให้บริการที่ดีเลิศแก่ลูกค้า และผลิตภัณฑ์ที่มีคุณภาพ
เพื่อคงความเป็นผู้นำในตลาดนี้ พร้อมทั้งยังมีการพัฒนาสร้างสรรค์ผลิตภัณฑ์ในรูปแบบแปลกใหม่
ที่แสดงถึงเทคโนโลยีที่ทันสมัย ทั้งยังสอดคล้องกับความต้องการของลูกค้า
ทั้งยังให้ความสำคัญกับการประชาสัมพันธ์ผลงานของบริษัท ทางออนไลน์อย่างต่อเนื่อง
เพราะเป็นสื่อที่เข้าถึงกลุ่มเป้าหมายได้อย่างรวดเร็ว เพื่อให้บริษัทเป็นที่รู้จักแก่กลุ่มลูกค้ามากขึ้น

1.  นโยบายและการกำหนดราคา

  1.นโยบายและการกำหนดราคา

  ดิอายส์ มีนโยบายในการกำหนดราคาการให้บริการผลิตสื่อสำหรับการนำเสนอที่เป็นมาตรฐาน
  และสามารถแข่งขันกับคู่แข่งขันได้ โดยกำหนดระดับราคาจากต้นทุนของการผลิตสื่อแต่ละประเภท
  บวกกำไรหรือผลผลตอบแทนในระดับที่เหมาะสม

  2.ลูกค้าและกลุ่มลูกค้าเป้าหมาย

  2.1 บริษัทผู้ให้บริการบริหารการจัดงาน (Event Organizer) และเอเยนซี่โฆษณา
  ซึ่งไม่มีหน่วยงานภายในของตนทำหน้าที่จัดทำสื่อสำหรับการนำเสนอ

  2.2หน่วยงานทั้งภาครัฐและภาคเอกชนซึ่งต้องการจัดกิจกรรมเพื่อประชาสัมพันธ์หน่วยงานของตนและจำเป็นต้องใช้สื่อสำหรับการนำเสนอ

  ข. สภาวะการแข่งขันในธุรกิจให้บริการผลิตสื่อสื่อสำหรับการนำเสนอ

  หากพิจารณาธุรกิจผู้ให้บริการจัดทำสื่อสำหรับการนำเสนอในประเทศไทย
  จะพบว่ามีผู้ประกอบการอยู่เป็นจำนวนมาก
  แต่ผู้ประกอบการโดยส่วนใหญ่จะมีความชำนาญในการจัดทำสื่อสำหรับการนำเสนออยู่เพียงประเภทเดียว
  หรือสองประเภทเท่านั้น มีผู้ประกอบการเพียงไม่ที่รายซึ่งรวมถึงดิอายส์ด้วย
  ที่สามารถให้บริการจัดทำสื่อสำหรับการนำเสนอได้แบบครบวงจร
  มีการเจาะกลุ่มเป้าหมายหลายกลุ่ม มีการดำเนินกิจการที่เป็นระบบ
  และได้รับการยอมรับอย่างกว้างขวางจากคนในวงการ

  เพื่อดำรงความสามารถในการแข่งขัน
  ดิอายส์ได้ให้ความสำคัญในการจัดให้มีบริการจัดทำสื่อสำหรับการนำเสนอแบบครบวงจรทั้งสื่อประเภทวีดีโอ
  สื่อประเภทมัลติมีเดีย สื่อประเภทคอมพิวเตอร์กราฟฟิก และสื่อประเภทมัลติวิดีโอ
  ซึ่งตรงกับความต้องการของลูกค้า และทันต่อการเปลี่ยนแปลงทางเทคโนโลยี
  ในราคาที่เหมาะสมนอกจากนี้ ดิอายส์ยังจัดให้มีการฝึกอบรมพนักงานของบริษัทอย่างต่อเนื่อง
  เพื่อให้เข้าใจและตามทันเทคโนโลยีที่เกี่ยวข้องกับการจัดทำสื่อสำหรับการนำเสนอซึ่งมีการเปลี่ยนแปลงที่ค่อนข้างเร็ว
  ด้วยการให้บริการที่เน้นคุณภาพความคิดสร้างสรรค์และแนวคิดในการนำเสนอที่แปลกใหม่
  แต่ตรงกับวัตถุประสงค์ของลูกค้า พร้อมกับคิดราคาในการให้บริการในอัตราที่แข่งขันได้ ที่
  ผ่านมาดิอายส์จึงได้รับการยอมรับจากทั้งลูกค้าของบริษัทฯ เอง
  และบริษัทคู่แข่งขันว่าเป็นหนึ่งในบริษัทผู้ให้บริการจัดทำสื่อสำหรับการนำเสนอชั้นนำบริษัทหนึ่งในวงการ

  (3) การจัดหาผลิตภัณฑ์หรือบริการ

  ----------------------------------- ---------------------------------------------------------------------------
  1.                                  ดิอายส์มีนโยบายในการจัดหาเครื่องมือ และอุปกรณ์ที่ใช้ในการจัดทำสื่อสำหรับการนำเสนอ เช่น
  อุปกรณ์ที่ใช้ในการจัดทำสื่อสำหรับการนำเสนอ   โปรแกรมคอมพิวเตอร์กราฟฟิก อุปกรณ์สำหรับการถ่ายทำวีดีโอ
                                      และอุปกรณ์สำหรับการถ่ายภาพที่มีคุณภาพดีและตรงกับความต้องการใช้งาน โดย ดิอายส์
                                      จะมีการสั่งซื้อเครื่องมือและอุปกรณ์ที่จำเป็นจากทั้งแหล่งภายในประเทศและนอกประเทศ

  2. บุคลากร                           เนื่องจากบุคลากรเป็นส่วนที่สำคัญอย่างหนึ่งในการประกอบธุรกิจให้บริการจัดทำสื่อสำหรับการนำเสนอ
                                      ดิอายส์ จึงมีนโยบายให้การฝึกอบรมพนักงานให้มีทักษะและความชำนาญในการใช้อุปกรณ์ และเครื่องมือ
                                      รวมถึงโปรแกรมซอฟแวร์ต่างๆ ที่ใช้ในการปฏิบัติงานยิ่งๆขึ้นไป
  ----------------------------------- ---------------------------------------------------------------------------

2.2.4 ธุรกิจการให้บริการระบบสาธารณูปโภค (Utility Service)

  (1) ลักษณะของผลิตภัณฑ์และบริการ

ประกอบธุรกิจให้บริการระบบสาธารณูปโภค (Utility Service)
อยู่ภายใต้การดำเนินงานของบริษัท เอ็กซ์โปซิชั่น เทคโนโลยี จำกัด (หรือ “เอ็กซ์โป เทค”)
ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 40
ของทุนจดทะเบียนที่ชำระแล้วของบริษัทดังกล่าว เอ็กซ์โป เทค เป็นผู้ให้บริการระบบสาธารณูปโภค
อาทิเช่น บริการต่อระบบไฟฟ้า ระบบท่อน้ำ ระบบท่อลม และระบบการเดินสายส่งสัญญาณต่างๆ
ที่จำเป็นสำหรับการจัดงานอีเว้นท์ นอกจากนี้ เอ็กซ์โป
เทคยังเป็นผู้ให้บริการด้านระบบสาธารณูปโภคทุกประเภทอย่างเป็นทางการในส่วนของอาคารชาเลนเจอร์
เมืองทองธานี ด้วย

(2) การตลาดและภาวะแข่งขัน

1. นโยบายและการกำหนดราคา

เอ็กซ์โป เทค มีนโยบายในการกำหนดราคาการให้บริการระบบสาธารณูปโภค (Utility
Service) ที่เป็นมาตรฐาน และสามารถแข่งขันกับคู่แข่งขันในตลาดได้
โดยกำหนดระดับราคาจากต้นทุนของการให้บริการแต่ละประเภท
บวกกำไรหรือผลผลตอบแทนในระดับที่เหมาะสม

2.ลูกค้าและกลุ่มลูกค้าเป้าหมาย

-   หน่วยงานทั้งภาครัฐและภาคเอกชนซึ่งต้องการจัดกิจกรรมเพื่อประชาสัมพันธ์หน่วยงานของตน
    ที่มาจัดงานในอาคารชาเลนเจอร์ เมืองทองธานี

-   บริษัทผู้ให้บริการบริหารการจัดงาน (Event Organizer) ซึ่งไม่มีหน่วยงานภายใน
    หรือบริษัทย่อยที่ไม่ชำนาญในงานระบบสาธารณูปโภค

  (3) สภาวะการแข่งขันในธุรกิจการดำเนินการการให้บริการระบบสาธารณูปโภค

หากพิจารณาธุรกิจผู้ให้บริการงานระบบสาธารณูปโภคสำหรับการงานประเภทส่งเสริมการขาย
หรืองาน EVENT ต่างๆ ในประเทศไทย จะพบว่ามีผู้ประกอบการอยู่เป็นจำนวนมาก
แต่ผู้ประกอบการโดยส่วนใหญ่จะมีความชำนาญในการให้บริการงานระบบอยู่เพียงประเภทเดียว
หรือสองประเภทเท่านั้น มีผู้ประกอบการเพียงไม่ที่รายซึ่งเอ็กซ์โป เทค ด้วย
ที่สามารถให้บริการงานระบบสาธารณูปโภคได้แบบครบวงจร
โดยเฉพาะการเป็นผู้ให้บริการอย่างเป็นทางการเพียงรายเดียวสำหรับผู้ที่จัดงานในอาคารชาเลนเจอร์
เมืองทองธานี ทำให้ เอ็กซ์โป เทค มีความได้เปรียบในเรื่องของการติดต่องานกับลูกค้าอื่นๆ
และสร้างการรับรู้ในเรื่องของการให้บริการอย่างมืออาชีพกับลูกค้าด้วย

(3) การจัดหาผลิตภัณฑ์หรือบริการ

  ----------- ----------------------------------------------------------------------------------------------------------------------
  1. อุปกรณ์    บริษัทมีนโยบายในการจัดหาผลิตภัณฑ์ที่มีคุณภาพ ตรงกับความต้องการของลูกค้าและได้รับมาตรฐาน มอก. เพื่อสร้างความเชื่อมั่นให้กับทางลูกค้าที่มาใช้บริการ
              โดยวัสดุที่นำมาให้บริการมีทั้งสั่งซื้อโดยตรงจากบริษัทผู้ผลิตหรือตัวแทนจำหน่ายสินค้าในประเทศ รวมทั้งมีการสั่งซื้อจากตัวแทนที่นำเข้าสินค้าจากต่างประเทศด้วย
              โดยบริษัทมีนโยบายใช้ผลิตภัณฑ์ที่ใส่ใจสิ่งแวดล้อม ลดอัตตราการใช้พลังงาน เช่น หลอดประหยัดไฟ

  2. บุคลากร   ด้วยลักษณะของธุรกิจบริการ บุคลากรเป็นปัจจัยสำคัญในการดำเนินธุรกิจ และด้วยสถานการที่กำลังจะก้าวสู่ประชาชมเศรษฐกิจอาเซียน
              ทำให้ต้องมีการพัฒนาบุคลากรให้มีคุณภาพในระดับสากล
              ทั้งด้านวิศวกรรมและทางด้านการให้บริการให้เป็นสากลมากยิ่งขึ้นโดยเฉพาะการติดต่อสื่อสารที่จำเป็นจะต้องมีความสามารถ และมีทักษะใช้ภาษาได้ดี
              บริษัทจึงมีนโยบายการเพิ่มพูนประสิทธิภาพให้กับพนักงานโดยการจัดฝึกอบรมให้พนักงานมีทักษะทั้งทางวิศวกรรมและทางด้านภาษาให้มีทักษะและความชำนาญมากขึ้น
  ----------- ----------------------------------------------------------------------------------------------------------------------

2.2.5 ธุรกิจการให้บริการบริหารสื่อออนไลน์และสื่อมัลติมีเดีย (Online & Media
Management)

(1) ลักษณะของผลิตภัณฑ์และบริการ

บริษัท โธธ มีเดีย จำกัด ให้บริการด้านการตลาดออนไลน์แบบครบวงจร
โดยการให้บริการจะครอบคลุมตั้งแต่การให้คำแนะนำและคำปรึกษาเกี่ยวกับการทำการตลาดออนไลน์ที่เหมาะสมกับการผลิตภัณฑ์หรือบริการของลูกค้า
ไม่ว่าจะเป็นการดูแลและจัดการเนื้อหาบนโลกออนไลน์ การดูแลและการจัดการกิจกรรมออนไลน์บน
Social Media ต่างๆ รวมถึงการพัฒนาผลิตโปรแกรมเพื่อส่งเสริมการตลาดออนไลน์
บนสื่อออนไลน์ และอุปกรณ์พกพาต่างๆ เช่น Smart phone หรือ Tablet
เพื่อให้การการทำการตลาดออนไลน์นั้นประสบความสำเร็จเป็นไปตามแผนงานที่วางไว้อย่างดี

  ปัจจุบันการให้บริการด้านการตลาดออนไลน์ครบวงจร แบ่งเป็นบริการหลัก 4 ประเภท คือ

  1.เครื่องมือนวัตกรรมบนโลกออนไลน์ เช่น เครื่องมือวัดผลความสำเร็จบนโลกออนไลน์
  (Online Measurement : KPIOLOGY),
  เครื่องมือเฝ้าระวังและควบคุมเนื้อหาบนโลกออนไลน์ (Online Monitoring and Message
  Control : Warroom), เครื่องมือถ่ายทอดสดบนโลกออนไลน์ (Online Video Live
  Streaming), เครื่องมือแสดงผลการพูดถึงบนโซเชียล มีเดีย สำหรับงานอิเวนท์ (Social
  Media Wall for events : ThisPlay)

  2.บริการดูแลเนื้อหาบนโลกออนไลน์ เช่น การสร้างการพูดถึง (Seeding)
  และการจัดการการพูดถึงในด้านลบ (Negative Message Control)

  3.บริการดูแลจัดการและจัดกิจกรรม Online บน Social Media เช่น Facebook,
  Twitter

  4.บริการผลิตโปรแกรมเพื่อส่งเสริมการตลาดออนไลน์ บนสื่อออนไลน์ชนิดต่างๆ เช่น Website,
  Facebook, Smart phone, Tablet

  (2) การตลาดและภาวะการแข่งขัน

  1. นโยบายและการกำหนดราคา

  การกำหนดราคาในแต่ละโครงการ จะมีการปรับเปลี่ยนไปในแต่ละโครงการ
  เพราะบริษัทจะปรับเปลี่ยนแผนงานและวิธีการเพื่อลูกค้าแต่ละรายโดยเฉพาะทุกครั้งไป
  เนื่องจากแต่ละรายจะมีเป้าหมาย จุดประสงค์ และการชี้วัดความสำเร็จที่ไม่เท่ากัน
  ยกเว้นงานบริการประเภทรายเดือนที่มีการอ้างอิงราคาขายที่แน่นอน

  การกำหนดราคาของโครงการโดยรวมจะพิจารณาจาก เป้าหมาย (Objective) ตัวชี้วัด
  (KPI) ของลูกค้า งบประมาณ (Budget) ของลูกค้า และระดับการใช้ซ้ำของ Technology
  (Reusable) ยกเว้นบริการที่เกี่ยวข้องกับ Supplier ที่มีราคาอ้างอิงชัดเจน เช่น
  อัตราค่าโฆษณาบน Website ต่างๆ ก็จะใช้อ้างอิงราคาขายของ Website นั้น

  2. ลูกค้าและกลุ่มลูกค้าเป้าหมาย กลุ่มของลูกค้าประกอบไปด้วย

  - องค์กรที่มี Brand, Product หรือ Service ที่ต้องการการทำการตลาดออนไลน์ทุกรูปแบบ

  - ตัวแทน (Agency) ด้านการตลาด โฆษณา ที่ต้องการบริการ , เครื่องมือ หรือ
  ข้อมูลในการส่งเสริมด้านการตลาดออนไลน์ของลูกค้า

  - บริษัทและองค์กรที่ต้องการเครื่องมือเพื่อใช้ในการวิเคราะห์
  วัดผลและควบคุมเนื้อหาบนออนไลน์ของตัวเอง

  3. สภาวะการแข่งขันในธุรกิจให้บริการบริหารสื่อออนไลน์และสื่อมัลติมีเดีย

  เมื่อพิจารณาจากการให้บริการทางการตลาดออนไลน์เพียงอย่างเดียว
  จะพบว่ามีผู้ประกอบการทั้งผู้ให้บริการทางการตลาดเดิมที่ผันตัวมาให้บริการทางออนไลน์
  และผู้ประกอบการรายย่อยที่เกิดขึ้นใหม่ แต่เมื่อคำนึงถึงความต้องการแล้ว
  ผู้ประกอบการจำนวนมากก็ยังไม่สามารถตอบสนองความต้องการได้อย่างเพียงพอ
  เพราะตลาดเติบโตขึ้นอย่างมาก และมีผู้ให้บริการไม่กี่รายที่มีประสบการณ์ในด้านออนไลน์ที่มากพอ
  และมีนวตกรรมหรือเครื่องมือในการบริหารการตลาดออนไลน์เป็นของตัวเอง
  ทำให้ผู้แข่งขันภายในประเทศมีจำนวนน้อยรายและมีการแข่งขันต่ำ

  ส่วนของเครื่องมือและนวตกรรมแม้จะมีผู้แข่งขันจากต่างประเทศที่มีเทคโนโลยีที่สูงกว่า
  แต่ด้วยความที่ไม่เชี่ยวชาญด้านภาษาไทยและพฤติกรรมการของผู้บริโภคที่เป็นคนไทย
  ทำให้เครื่องมือและนวตกรรมที่บริษัทมีอยู่สามารถตอบสนองความต้องการของลูกค้าได้ดีกว่า
  และทางบริษัทได้มีการพัฒนา
  ปรับปรุงเครื่องมือและบุคคลากรเพื่อให้คงความสามารถได้การแข่งขันได้ดียิ่งขึ้น
  โดยมีการจัดอบรมบุคลากรเพื่อให้ทันต่อโลกออนไลน์ที่มีการปรับเปลี่ยนอยู่ตลอดเวลา
  และบริษัทยังมุ่งเน้นไปที่การจัดหาและพัฒนานวัตกรรมใหม่ๆ
  ที่ช่วยลูกค้าให้มีความได้เปรียบในการทำการตลาดออนไลน์ได้อย่างมีประสิทธิภาพสูงสุด
  เพื่อสร้างความพึงพอใจให้กับลูกค้าอย่างดีที่สุด

  การจัดหาอุปกรณ์และบริการ

  ------------ --------------------------------------------------------------------------
  1. เทคโนโลยี  เทคโนโลยีที่ใช้ในการพัฒนาเครื่องมือจะเป็นเทคโนโลยีที่ได้รับการรับรองการใช้งานอย่างแพร่หลาย
               และมีการตรวจสอบและให้คำปรึกษาจากผู้เชี่ยวชาญเฉพาะทาง

  2. บุคลากร    บุคคลากรมีความสำคัญสูง ทั้งในส่วนของการให้บริการและการพัฒนานวตกรรม
               ทางบริษัทจึงมีนโยบายในการจัดการอบรมจากผู้เชี่ยวชาญเฉพาะทางอยู่เป็นประจำ
  ------------ --------------------------------------------------------------------------

3. ปัจจัยความเสี่ยง

ปัจจัยความเสี่ยงที่อาจมีผลกระทบต่อการดำเนินงานของบริษัทฯ และบริษัทย่อย แบ่งออกได้เป็น 4
ประเภทใหญ่ๆ ดังนี้

3.1ความเสี่ยงอันเนื่องมาจากการเปลี่ยนแปลงแผนการจัดกิจกรรมทางการตลาดของบริษัทลูกค้า

การจัดกิจกรรมทางการตลาดในปัจจุบัน ถือเป็นเครื่องมือทางการตลาดที่มีประสิทธิภาพ
ในการเข้าถึงผู้บริโภคหรือกลุ่มเป้าหมายได้เป็นอย่างดี
หลายบริษัทหันมาให้ความสนใจการจัดกิจกรรมทางการตลาดมากขึ้น
ควบคู่ไปกับการโฆษณาซึ่งเป็นเครื่องมือทางการตลาดแบบดั้งเดิม
ดังนั้นการเปลี่ยนแปลงความต้องการของลูกค้า ถือเป็นความเสี่ยงอันดับต้นๆ
ของบริษัทในการทำธุรกิจให้บริการบริหารการจัดงาน อาทิเช่น
การปลี่ยนแปลงนโยบายทางด้านการตลาดของบริษัท การเปลี่ยนแปลงผลิตภัณฑ์
การเปลี่ยนแปลงงบประมาณ รวมไปถึงการเลื่อนระยะเวลาของการจัดทำกิจกรรมออกไป เป็นต้น
ซึ่งการเปลี่ยนแปลงที่เกิดขึ้นดังกล่าวอาจส่งผลกระทบต่อรายได้และผลประกอบการของบริษัทฯ
และบริษัทในเครือได้

อย่างไรก็ตาม จากการดำเนินกิจการมายาวนานอย่างต่อเนื่องกว่า 20 ปีของบริษัทฯ
จึงมีฐานลูกค้าทั้งจากภาครัฐและเอกชนดำเนินธุรกิจในหลากหลายประเภทอุตสาหกรรม
ซึ่งแต่ละประเภทอุตสาหกรรมจะมีช่วงเวลาในการจัดงานต่างกัน
ซึ่งถือเป็นการกระจายความเสี่ยงในด้านของช่วงเวลาการจัดงานได้ นอกจากนี้บริษัทฯ
มีนโยบายในการหาลูกค้ารายใหม่ๆ ในประเภทธุรกิจที่หลากหลายเพิ่มขึ้น
และการเป็นพันธมิตรทางธุรกิจกับลูกค้าเก่า เพื่อความต่อเนื่องในการทำงานตลอดทั้งปี
ซึ่งลูกค้าใหม่เหล่านี้จะใช้การจัดกิจกรรมทางการตลาดในการประชาสัมพันธ์
และมีแนวโน้มที่การจัดกิจกรรมส่งเสริมการจำหน่ายจะเป็นเครื่องมือสำคัญที่ใช้สื่อสารไปยังกลุ่มผู้บริโภคเป้าหมายโดยตรงมากขึ้น

บริษัทฯ มีนโยบายในการรักษาฐานลูกค้าเพื่อต่อยอดการทำงานเพิ่มขึ้นในปีถัดไปในลูกค้าทุกราย
โดยการพยายามนำเสนอผลงานให้ตรงกับความต้องการของลูกค้า
และต่อยอดผลงานที่ประสบความสำเร็จของลูกค้าเพื่อรักษาระดับความสัมพันธ์และสร้างโอกาสในการได้งานในอนาคตอย่างต่อเนื่อง
บริษัทฯ มีหน่วยงานดูแลและให้บริการลูกค้าอย่างใกล้ชิด
น้อมรับทุกความเห็นเพื่อแก้ไขและเหนืออื่นใดคือการคำนึงถึงวัตถุประสงค์ของใช้งบประมาณของลูกค้าอย่างคุ้มค่าที่สุดและวัดประสิทธิภาพของงานที่ทำให้ลูกค้าให้ได้มากที่สุดและมีคุณภาพมากที่สุด

3.2ความเสี่ยงอันเนื่องมาจากความไม่แน่นอนของภาวะเศรษฐกิจ การเมือง
และการเปลี่ยนแปลงนโยบายของภาครัฐ

ความสัมพันธ์ระหว่างสภาวะทางเศรษฐกิจกับสภาวะทางเศรษฐกิจและการเมืองในปัจจุบันนี้นั้น
ถือว่ามีความเกี่ยวข้องกันค่อนข้างมาก ธุรกิจการให้บริการสร้างสรรค์และจัดงานอีเว้นท์
เป็นธุรกิจที่มีความเกี่ยวข้องและเชื่อมโยงกับธุรกิจโฆษณาและประชาสัมพันธ์
ซึ่งมีความสัมพันธ์กับภาวะเศรษฐกิจโดยรวมของประเทศอย่างมาก
การจับจ่ายใช้สอยของภาคประชาชนและการอยู่รอดของธุรกิจ
เป็นปัจจัยสำคัญต่อการตัดสินใจของเจ้าของผลิตภัณฑ์หรือบริการในการใช้สื่อโฆษณาประชาสัมพันธ์ประเภทต่างๆ
ซึ่งรวมถึงการจัดกิจกรรมส่งเสริมการตลาดหรืองานอีเว้นท์ซึ่งเป็นเครื่องมือทางการตลาดเพื่อส่งเสริมการขาย

เมื่อสินค้าอุปโภคบริโภคที่มีกลุ่มเป้าหมายคือประชาชนโดยทั่วไป
ซึ่งมีความอ่อนไหวต่อสถานการณ์ทางการเมืองค่อนข้างมาก
การดำเนินธุรกิจจึงได้รับผลกระทบโดยตรงจากภาวะความเคลื่อนไหวทางการเมืองและเศรษฐกิจโดยรวมของประเทศ
ไม่ว่าจะเป็นความมั่นคงทางการเมือง การชุมนุมประท้วงของกลุ่มต่างๆ นโยบายทางเศรษฐกิจต่างๆ
ล้วนแล้วแต่ส่งผลให้เกิดการพิจารณาเปลี่ยนแปลงการใช้งบประมาณในการโฆษณาและประชาสัมพันธ์
รวมถึงงบประมาณของการจัดกิจกรรมอีเว้นท์ทั้งสิ้น ไม่นับรวมไปถึงนโยบายโครงการต่างๆ
ที่ได้รับการก่อตั้งและสนับสนุนโดยตรงจากทางภาครัฐและร่วมส่งเสริมสนับสนุนโดยภาคเอกชน เช่น
โครงการขนาดใหญ่ที่เกี่ยวข้องกับการจัดงาน โครงการประชาสัมพันธ์ประเทศเพื่อการท่องเที่ยว
โครงการจัดการประชุมนานาชาติ
ที่มีความอ่อนไหวค่อนข้างมากกับสถานการณ์บ้านเมืองและเศรษฐกิจ
โครงการด้านการจัดอีเว้นท์จึงได้รับผลกระทบจากความการเปลี่ยนแปลงที่เกิดขึ้นไปด้วย

อย่างไรก็ดี บริษัทฯเตรียมความพร้อมในกรณีนี้อยู่เสมอ
โดยการพยายามจัดสรรสัดส่วนการสร้างรายได้ไม่ให้พึ่งพาแต่ด้านใดด้านหนึ่งไม่ว่าจะเป็นภาครัฐหรือเอกชน
หากแต่พยายามกระจายไปยังลูกค้าหลายๆรายและทั่วทุกภูมิภาคของประเทศ
มิได้จำกัดการรับงานอยู่เพียงแต่ในเมืองหลวง
ไม่พึ่งพิงลูกค้ารายใดรายหนึ่งหรืออุตสาหกรรมประเภทใดโดยเฉพาะ
และกระจายการสร้างรายได้ไปตามภาวะการณ์ของตลาด นอกจากนี้บริษัทฯ
มีนโยบายรักษาสมดุลของงานที่จะก่อให้เกิดรายได้อย่างเสมอภาคและอย่างรอบคอบมากที่สุด
รวมทั้งพยายามวางแนวนโยบายที่จะมีงานที่เป็นรายได้ประจำของบริษัทฯ
นอกเหนือจากการรับจัดงานให้ลูกค้าและมีการวางแผนที่จะบุกในตลาดต่างประเทศด้วย

3.3 ความเสี่ยงอันเนื่องมาจากการปรับตัวของลูกค้า
การปรับตัวเข้าสู่ตลาดอีเว้นท์ของผู้ประกอบการรายใหม่

ผู้ประกอบการทั้งที่เกี่ยวข้องกับธุรกิจของลูกค้าอยู่ก่อนแล้ว เช่น บริษัทโฆษณาเอเยนซี่
บริษัทสื่อสิ่งพิมพ์และรายการทีวีต่างๆ แม้แต่ผู้ประกอบการที่ไม่เกี่ยวข้องกับธุรกิจลูกค้า เช่น
บริษัทที่ให้บริการด้านประชาสัมพันธ์
มีทิศทางเริ่มปรับตัวที่จะหาลู่ทางเข้ามาสร้างมูลค่าสร้างรายได้จากตลาดธุรกิจบริหารการจัดงานอีเว้นท์บ้าง
เนื่องจากมูลค่าทางการตลาดของธุรกิจการบริการจัดงานอีเว้นท์เพิ่มมากขึ้นในแต่ละปี
โดยพยายามใช้จุดเด่นของความแข็งแกร่งเดิมของธุรกิจและบวกรวมเข้ากับธุรกิจการจัดงานอีเว้นท์

การเติบโตในบริษัทเหล่านี้ในหมวดอีเว้นท์ก็ส่งผลให้การแข่งขันในธุรกิจทวีความรุนแรงเพิ่มมากขึ้น
อย่างไรก็ดี ความชำนาญในเรื่องของการจัดงานอีเว้นท์ในประเภทต่างๆ
เป็นเรื่องประสบกาณ์และความเชี่ยวชาญเฉพาะ
แม้บริษัทเหล่านี้จะพยายามสร้างแผนกอีเว้นท์เพื่อมาดูแลและจัดงานเอง
และเพื่อประโยชน์ในด้านของการประหยัดต้นทุน แต่อย่างไรก็ตาม
ความเชี่ยวชาญของบุคลากรคงยังไม่สามารถตอบสนองกลุ่มลูกค้าและจัดงานอีเว้นท์ที่มีมาตรฐานเท่าเทียมกับบริษัทที่ทำงานด้านนี้โดยตรงได้

นอกจากนี้แล้ว
ตลาดอีเว้นท์ยังมีความเคลื่อนไหวของผู้ประกอบการหรือลูกค้าในอดีตที่สั่งสมประสบการณ์และเรียนรู้จากงานอีเว้นท์ที่บริษัทฯ
หรือบริษัทที่ทำงานด้านอีเว้นท์อื่นๆ จัดงานให้มาก่อน เกิดการปรับตัว
เรียนรู้และจัดงานอีเว้นท์เองโดยไม่ต้องอาศัยบริษัทบริหารการจัดงาน (Event Management)
ที่ทำด้านนี้โดยตรง ดังนั้น
อุตสาหกรรมอีเว้นท์ในปัจจุบันจึงไม่เพียงแต่มีคู่แข่งและมีการแข่งขันที่เพิ่มสูงขึ้นมากเท่านั้น
แต่ยังต้องปรับตัวและรักษาคุณภาพให้ดียิ่งๆ ขึ้นไป
พร้อมกันนั้นยังต้องสร้างการยอมรับจากความสำเร็จของงานจากลูกค้า
และพยายามพัฒนาศักยภาพทั้งในด้านการบริการ เทคโนโลยี หรือรูปแบบการนำเสนอ
อย่างต่อเนื่องอยู่เสมอ

บริษัทฯ ได้พัฒนาและส่งเสริมการสร้างคุณภาพของงานอีเว้นท์ให้ก้าวไกลมากยิ่งขึ้น
ด้วยการเปิดรับเทคโนโลยีใหม่ที่สอดคล้องกับงานอีเว้นท์
มีทีมงานดูแลลูกค้าและให้คำปรึกษาอย่างใกล้ชิด พร้อมสร้างงานอีเว้นท์ที่มีคุณภาพในมุมมองใหม่ๆ
ที่เป็นประโยชน์ต่อธุรกิจของบริษัทฯอยู่เสมอ เช่น การหาเครื่องมือทางการตลาดใหม่ๆ
หรือสร้างความร่วมมือกับเจ้าของเทคโนโลยีนั้นๆ
เพื่อร่วมกันทำงานและเกิดการถ่ายทอดความรู้ที่ช่วยสร้างความแข็งแกร่งให้กับหน่วยธุรกิจของบริษัทฯ
อย่างต่อเนื่อง
รวมทั้งใช้ข้อได้เปรียบจากความพร้อมในทุกๆด้านของบริษัทฯในการขยายธุรกิจไปยังตลาดต่างประเทศ
เพื่อลดความเสี่ยงจากการแข่งขันกันเองภายในประเทศ

3.4 ความเสี่ยงอันเนื่องมาจากภัยธรรมชาติ

ปัจจุบันการเปลี่ยนแปลงทางธรรมชาติมีความผันผวนและคาดการณ์ได้ยากมากขึ้น
ซึ่งอาจเกิดขึ้นบ่อยครั้งและหลายครั้งมีความรุนแรงมากกว่าในอดีตที่ผ่านมา
บางครั้งอาจมีผลกระทบการกับการทำงานหรือการจัดกิจกรรมทางการตลาดได้
จนอาจทำให้ต้องเลื่อนการจัดงานออกไปหรืองดการจัดงานในบางพื้นที่ที่มีความเสี่ยง

บริษัทฯ ให้ความใส่ใจและมีการติดตามเหตุการณ์ที่เกิดขึ้นจากภัยธรรมชาติต่างๆ
ที่อาจส่งผลกระทบต่อการจัดงานของลูกค้า โดยเฉพาะบริเวณพื้นที่ที่บริษัทฯ จะต้องเข้าไปจัดงาน
เพื่อประเมินสถานการณ์และหาทางป้องกันหรือการหลีกเลี่ยงอันตรายที่อาจจะเกิดขึ้นได้ในทุกสถานการณ์
เพื่อความปลอดภัยในการจัดงาน รวมถึงความปลอดภัยของผู้ที่จะเข้ามาร่วมงานด้วย

นอกจากการประเมินความเสี่ยงอันอาจจะเกิดขึ้นได้แล้ว บริษัทฯ
ยังมีการป้องกันความสี่ยงที่อาจจะเกิดขึ้นในขณะที่งานดำเนินอยู่ด้วยเช่นกัน
โดยการทำประกัยภัยในการจัดงานและประกันภัยอันอาจเกิดกับผู้เข้าร่วมงาน
สำหรับงานที่มีผู้ร่วมงานเป็นจำนวนมากหรืองานที่บริษัทฯ เห็นสมควร
เพื่อให้ลูกค้าและผู้เข้าร่วมงานได้รับความมั่นใจเพิ่มขึ้นอีกระดับหนึ่งด้วย

4. ทรัพย์สินที่ใช้ในการประกอบธุรกิจ

0.  4.1 สินทรัพย์ถาวรหลักของบริษัทฯและบริษัทย่อย ณ วันที่ 31 ธันวาคม 2557

สินทรัพย์หลักของบริษัทฯและบริษัทย่อยที่ใช้ในการประกอบธุรกิจ ได้แก่ ที่ดิน อาคาร
อุปกรณ์ดำเนินงาน มีรายละเอียดดังนี้

(1) ที่ดิน

[]

(2) อาคารและส่วนปรับปรุงอาคาร

[]

(3) อุปกรณ์ดำเนินงาน

[]

4.2 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในธุรกิจหลักคือ
ธุถรกิจให้บริการบริหารการจัดงานและธุรกิจที่เกี่ยวข้องกับธุรกิจหลัก
การเข้าลงทุนจะพิจารณาผลตอบแทนจากการลงทุนที่เหมาะสม
โดยคำนึงถึงศักยภาพทางธุรกิจที่เข้าลงทุน และส่งเสริมกับธุรกิจปัจจุบันของบริษัทฯ
และมีนโยบายในการดูแลกำกับกิจการของบริษัทย่อยโดยการส่งตัวแทนของบริษัทฯ
เข้าเป็นกรรมการหรือผู้บริหาร
เพื่อดูแลและติดตามการบริหารงานของบริษัทย่อยให้เป็นไปตามเป้าหมายการดำเนินธุรกิจ ที่บริษัทฯ
ได้กำหนดไว้

ณ วันที่ 31 ธันวาคม 2557 บริษัทมีเงินลงทุนในบริษัทย่อยและบริษัทร่วมในธุรกิจต่างๆ คือ

-   ธุรกิจให้บริการเช่าอุปกรณ์ มูลค่ารวม 134 ล้านบาท

-   ธุรกิจให้บริการด้านการผลิตสื่อเพื่อการนำเสนอ 14.9 ล้านบาท

-   ธุรกิจให้บริการด้านงานระบบสาธารณูปโภคที่เกี่ยวข้องกับการจัดงานทุกประเภท 5.4 ล้านบาท

-   ธุรกิจให้บริการด้านการตลาดสื่อออนไลน์ครบวงจร 5 ล้านบาท

-   ธุรกิจให้บริการจัดงานเลี้ยงแบบส่วนตัว 0.6 ล้านบาท

[]

5. ข้อพิพาททางกฎหมาย

บริษัท ซีเอ็มโอ จำกัด (มหาชน) (“บริษัทฯ”) มีข้อพิพาททางกฎหมายที่ยังไม่สิ้นสุด
ซึ่งอาจมีผลกระทบต่อสินทรัพย์ของบริษัทฯ ตามงบการเงินสำหรับรอบระยะเวลาบัญชี สิ้นสุด ณ วันที่
31 ธันวาคม 2556 จำนวน 2 คดี มีรายละเอียดดังนี้

1)  คดีระหว่าง บริษัท ซีเอ็มโอ จำกัด (มหาชน) (โจทก์) กับ บริษัท เอส.อี.ซี.ออโต้เซลส์
    แอนด์ เซอร์วิส จำกัด (มหาชน) (จำเลย)

เมื่อวันที่ 18 พฤศจิกายน 2551 บริษัทฯ เป็นโจทก์ยื่นฟ้อง บริษัท เอส.อี.ซี.ออโต้เซลส์ แอนด์
เซอร์วิส จำกัด (มหาชน) ซึ่งเป็นจำเลยต่อศาลแพ่ง ในข้อหา/ฐานความผิด
เรื่องผิดสัญญาอันเนื่องมาจากการไม่ชำระหนี้ค่าบริการจัดงานเป็น คดีหมายเลขดำที่ 6332/2551
ซึ่งต่อมา เจ้าหนี้รายหนึ่งของจำเลยรายเดียวกันนี้ ได้ยื่นคำร้องขอฟื้นฟูกิจการต่อศาลล้มละลายกลาง
โดยศาลได้มีคำสั่งให้ฟื้นฟูกิจการ บริษัท เอส.อี.ซี.ออโต้เซลส์ แอนด์ เซอร์วิส จำกัด (มหาชน)
นั้น

ลูกหนี้รายนี้จึงได้เข้าสู่กระบวนการฟื้นฟูกิจการ ตามพระราชบัญญัติล้มละลาย พุทธศักราช 2483
บริษัทฯ จึงต้องถอนฟ้องคดีแพ่งอันเป็นขั้นตอนตามกฎหมาย โดยศาลล้มละลายกลางได้มีคำสั่งเมื่อวันที่
21 มิถุนายน 2554 ให้ฟื้นฟูกิจการของลูกหนี้และมีคำสั่งเมื่อวันที่ 13 กันยายน 2554 ให้ตั้งบริษัทฯ
ลูกหนี้เป็นผู้ทำแผน ต่อมาเมื่อวันที่ 21 ธันวาคม 2554 บริษัทฯ
ได้ใช้สิทธิ์ตามกฎหมายในการยื่นคำร้องขอรับชำระหนี้ในกระบวนการฟื้นฟูกิจการ
โดยศาลล้มละลายกลางได้มีคำสั่งเมื่อวันที่ 24 กุมภาพันธ์ 2555 อนุญาตให้บริษัทฯ
ได้รับชำระหนี้ในการฟื้นฟูกิจการในมูลหนี้ค่าบริการจัดงาน

ต่อมาเมื่อวันที่ 4 ตุลาคม 2555 ศาลล้มละลายกลางได้มีคำสั่งให้ยกเลิกแผนฟื้นฟูกิจการ
(ที่ถูกคือยกเลิกการฟื้นฟูกิจการและอยู่ระหว่างการขอแก้ไขคำสั่งศาลของเจ้าพนักงานพิทักษ์ทรัพย์)
ส่งผลให้คดีดังกล่าวเสร็จสิ้นการพิจารณา
และเจ้าหนี้ทั้งหลายจะต้องไปดำเนินคดีเป็นคดีแพ่งเอากับลูกหนี้รายนี้ใหม่

ปรากฏว่าเมื่อวันที่ 25 กรกฎาคม 2556
ศาลล้มละลายได้มีคำสั่งให้พิทักษ์ทรัพย์เด็ดขาดลูกหนี้ดังกล่าว
โดยปรากฏเป็นเป็นคดีของศาลล้มละลายหมายเลขดำที่ ล.1722/2556 หมายเลขแดงที่
ล.2644/2556

บริษัทฯ ในฐานะเจ้าหนี้จึงได้ยื่นคำร้องขอรับชำระหนี้ตามกฎหมายล้มละลายโดยยื่นเมื่อวันที่ 6
กันยายน 2556 โดยนัดตรวจคำขอรับชำระหนี้ในวันที่ 16 มกราคม 2557

ต่อมาวันที่ 31 ตุลาคม 2557 ศาลได้มีคำสั่งให้ลูกหนี้รายนี้ล้มละลาย
และได้มีกำหนดนัดไต่สวนลูกหนี้โดยเปิดเผยในวันที่ 2 กุมภาพันธ์ 2558 เวลา 9.30 น. ณ.
ศาลล้มละลายกลาง

คดีดังกล่าวจะต้องพิจารณาต่อไปว่าในการไต่สวนลูกหนี้นั้น ลูกหนี้มีทรัพย์สินใดหรือไม่
หากมีทรัพย์สินก็จะนำมาแบ่งชำระให้แก่เจ้าหนี้ต่อไป กรณีหากไม่มีทรัพย์สินใด ๆ
เจ้าพนักงานพิทักษ์ทรัพย์ก็จะรายงานขอปิดคดีต่อไป

2)  คดีระหว่าง บริษัท ซีเอ็มโอ จำกัด (มหาชน) (โจทก์) กับ บริษัท ไพร์ม เนเจอร์ กรุ๊ป
    จำกัด และพวก (จำเลย)

เมื่อวันที่ 14 มิถุนายน 2553 บริษัทฯ เป็นโจทก์ยื่นฟ้อง บริษัท ไพร์ม เนเจอร์ กรุ๊ป จำกัด
จำเลยที่ 1, บริษัท ไพร์ม เนเจอร์วิลล่า จำกัด จำเลยที่ 2, บริษัท ไพร์ม เนอเจอร์ หัวหิน บีช
จำกัด จำเลยที่ 3, และบริษัท กาล่า แพลน จำกัด จำเลยที่ 4
ต่อศาลจังหวัดสมุทปราการเป็นคดีแพ่ง ในข้อหา/ฐานความผิดในเรื่อง สัญญาหุ้นส่วน, จ้างทำของ,
เรียกค่าเสียหาย เป็นคดีหมายเลขดำที่ 749/2553 หมายเลขแดงที่ 820/2554

ศาลชั้นต้นได้มีคำพิพากษาฉบับลงวันที่ 29 มิถุนายน 2554 พิพากษาว่า ให้ยกฟ้องจำเลยที่ 1
ถึงจำเลยที่ 3 และให้จำเลยที่ 4 ชำระเงินให้แก่โจทก์จำนวน 3,110,000 บาท
พร้อมดอกเบี้ยในอัตราร้อยละ 7.5 ต่อปี ของต้นเงินซึ่งมีจำนวน 2,906,542.06 บาท นับแต่วันที่
20 มกราคม 2552 เป็นต้นไป จนกว่าจะชำระเสร็จแก่โจทก์ แต่ดอกเบี้ยก่อนฟ้องต้องไม่เกิน
326,550 บาท ตามที่โจทก์ขอตามฟ้องกับให้จำเลยที่ 4 ใช้ค่าฤชาธรรมเนียมแทนโจทก์ด้วย

จำเลยที่ 4 ยื่นอุทธรณ์คำพิพากษา แต่การอุทธรณ์ดังกล่าวไม่เป็นการทุเลา
การบังคับคดีตามกฎหมายขณะนี้อยู่ในระหว่างการดำเนินการสืบทรัพย์ของจำเลยเพื่อดำเนินการสืบหาทรัพย์สินของจำเลยและนำออกขายทอดตลาดเพื่อนำมาชำระหนี้ตามคำพิพากษา

ต่อมาศาลอุทธรณ์ภาค 1 ได้มีคำพิพากษาฉบับลงวันที่ 26 เมษายน 2555
โดยพิพากษายืนตามคำพิพากษาศาลชั้นต้น จำเลยที่ 4 ยื่นฎีกาคำพิพากษาศาลอุทธรณ์ภาค 4
ต่อศาลฎีกาพร้อมคำร้องขอทุเลาการบังคับคดีเมื่อวันที่ 9 ตุลาคม 2555 โดยโจทก์ (บริษัทฯ)
ได้จัดทำคำแก้ฎีกาและคำคัดค้านคำร้องขอทุเลาการบังคับคดียื่นต่อศาลเมื่อวันที่ 4 ธันวาคม 2555

ขณะนี้คดีจึงอยู่ในระหว่างการพิจารณาของศาลฎีกา โดยบริษัทฯ
ได้นำสืบพยานหลักฐานในศาลชั้นต้นอย่างสมบูรณ์
ดังจะเห็นได้จากที่ศาลล่างทั้งสองมีคำพิพากษาให้บริษัทฯ เป็นฝ่ายชนะคดี ดังนั้นบริษัทฯ
จึงมีความมั่นใจในเหตุผลทั้งข้อเท็จจริงและข้อกฎหมายในคดีอย่างที่สุดว่า
คดีนี้ศาลฎีกาจะต้องมีคำพิพากษายืนตามศาลล่างทั้งสอง โดยพิพากษาให้จำเลยที่ 4
ชำระหนี้แก่โจทก์อย่างแน่นอน

เมื่อวันที่ 8 กรกฎาคม 2557 ศาลฎีกาได้มีคำพิพากษา
โดยพิพากษาให้โจทก์ชนะคดีตามคำพิพากษาของศาลล่างทั้งสอง ซึ่งทางบริษัทฯ
ได้ดำเนินการขอรับเงินค่าฤชาธรรมเนียมใช้แทนที่จำเลยได้วางไว้แก่ศาลเรียบร้อยแล้ว
โดยในส่วนการบังคับคดีตามคำพิพากษานั้น จากการตรวจสอบยังไม่พบว่าลูกหนี้รายนี้มีทรัพย์สินใด ๆ
จึงยังไม่สามารถดำเนินการบังคับคดีได้

6. ข้อมูลทั่วไปและข้อมูลสำคัญอื่น

6.1 ข้อมูลทั่วไปของบริษัท

+--------------------+---+---------------------------------------------+
| ชื่อบริษัท             | : | บริษัท ซีเอ็มโอ จำกัด (มหาชน)                    |
|                    |   |                                             |
|                    |   | (เปลี่ยนชื่อเมื่อวันที่ 23 ธันวาคม 2554)              |
+--------------------+---+---------------------------------------------+
| ล                  | : | ประกอบธุรกิจให้บริการบริหารการจัดงานบันเทิงสาธารณะ  |
| ักษณะการประกอบธุรกิจ  |   | งานนิทรรศการและแสดงสินค้า การจัดประชุมสัมมนา      |
|                    |   | และการจัดกิจกรรมทางการตลาดและส่งเสริมการขาย     |
+--------------------+---+---------------------------------------------+
| ที่ตั้งสำนักงานใหญ่      | : | 4/18-19 ซอยนวลจันทร์ 56 ถนนนวลจันทร์            |
|                    |   |                                             |
|                    |   | แขวงนวลจันทร์ เขตบึงกุ่ม กรุงเทพฯ 10230           |
|                    |   |                                             |
|                    |   | (ที่อยู่แห่งใหม่สำนักงานใหญ่ ย้าย 8 เมษายน 2557)     |
+--------------------+---+---------------------------------------------+
| เลขทะเบียนบริษัท      | : | 0107546000458                               |
+--------------------+---+---------------------------------------------+
| ทุนจดทะเบียน         | : | 222,500,000 บาท                             |
+--------------------+---+---------------------------------------------+
| ทุนจดทะเบียนชำระแล้ว  | : | 194,007,835 บาท (ณ วันที่ 31 ธันวาคม พ.ศ. 2557) |
+--------------------+---+---------------------------------------------+
| ประเภท             | : | หุ้นสามัญ                                      |
+--------------------+---+---------------------------------------------+
| Homepage           | : | http://www.cmo-group.com                    |
+--------------------+---+---------------------------------------------+
| โทรศัพท์             | : | 0-2790-3888                                 |
+--------------------+---+---------------------------------------------+
| โทรสาร             | : | 0-2790-3857                                 |
+--------------------+---+---------------------------------------------+

6.2 ข้อมูลทั่วไปของบริษัทย่อย

+--------------------+---+---------------------------------------------+
| ชื่อบริษัท             | : | บริษัท พีเอ็ม เซ็นเตอร์ จำกัด                      |
+--------------------+---+---------------------------------------------+
| ลักษณะการประกอบธุรกิจ | : | ประเภท                                      |
|                    |   | ธุรกิจด้านให้บริการเช่าอุปกรณ์เพื่อการจัดงานกิจกรรมต่างๆ |
+--------------------+---+---------------------------------------------+
| ที่ตั้งสำนักงานใหญ่      | : | 4/22 ซอยนวลจันทร์ 56 แขวงนวลจันทร์ เขตบึงกุ่ม      |
|                    |   | กรุงเทพฯ 10230                               |
+--------------------+---+---------------------------------------------+
| เลขทะเบียนบริษัท      | : | 40854600046                                 |
+--------------------+---+---------------------------------------------+
| ทุนจดทะเบียน         | : | 135,000,000 บาท                             |
+--------------------+---+---------------------------------------------+
| ประเภท             | : | หุ้นสามัญ                                      |
+--------------------+---+---------------------------------------------+
| Homepage           | : | http://www.pmcenter.co.th                   |
+--------------------+---+---------------------------------------------+
| โทรศัพท์             | : | 0-2798-9400                                 |
+--------------------+---+---------------------------------------------+
| โทรสาร             | : | 0-2791-9402                                 |
+--------------------+---+---------------------------------------------+

+--------------------+---+---------------------------------------------+
| ชื่อบริษัท             | : | บริษัท ดิอายส์ จำกัด                             |
+--------------------+---+---------------------------------------------+
| ลักษณะการประกอบธุรกิจ | : | ประเภทธุรกิจให้บริการด้านการผลิตสื่อเพื่อการนำเสนอ    |
+--------------------+---+---------------------------------------------+
| ที่ตั้งสำนักงานใหญ่      | : | 4/27 ซอยนวลจันทร์ 56 แขวงนวลจันทร์ เขตบึงกุ่ม      |
|                    |   | กรุงเทพฯ 10230                               |
+--------------------+---+---------------------------------------------+
| เลขทะเบียนบริษัท      | : | 0105529020606                               |
+--------------------+---+---------------------------------------------+
| ทุนจดทะเบียน         | : | 15,000,000 บาท                              |
+--------------------+---+---------------------------------------------+
| ประเภท             | : | หุ้นสามัญ                                      |
+--------------------+---+---------------------------------------------+
| Homepage           | : | http://www.theeyes.co.th                    |
+--------------------+---+---------------------------------------------+
| โทรศัพท์             | : | 0-2944-5683                                 |
+--------------------+---+---------------------------------------------+
| โทรสาร             | : | 0-2944-5684                                 |
+--------------------+---+---------------------------------------------+
| ชื่อบริษัท             | : | บริษัท เอ็กซ์โปซิชั่น เทคโนโลยี จำกัด                |
+--------------------+---+---------------------------------------------+
| ลักษณะการประกอบธุรกิจ | : | ประเภทธุรกิจให้บริการด้าน                        |
|                    |   | งานระบบสาธารณูปโภคที่เกี่ยวข้องกับการจัดงานทุกประเภท |
+--------------------+---+---------------------------------------------+
| ที่ตั้งสำนักงานใหญ่      | : | สำนักงานตั้งอยู่ที่ 252 ซอยอยู่เจริญ 29 ถนนรัชดาภิเษก   |
|                    |   | แขวงสามเสนนอก เขตห้วยขวาง กรุงเทพฯ 10320      |
+--------------------+---+---------------------------------------------+
| เลขทะเบียนบริษัท      | : | 0105542010406                               |
+--------------------+---+---------------------------------------------+
| ทุนจดทะเบียน         | : | 5,000,000 บาท                               |
+--------------------+---+---------------------------------------------+
| ประเภท             | : | หุ้นสามัญ                                      |
+--------------------+---+---------------------------------------------+
| Homepage           | : | http://www.expotech.co.th                   |
+--------------------+---+---------------------------------------------+
| โทรศัพท์             | : | 0-2691-6093-4, 0-2691-7146                  |
+--------------------+---+---------------------------------------------+
| โทรสาร             | : | 0-2276-3940                                 |
+--------------------+---+---------------------------------------------+
| ชื่อบริษัท             | : | บริษัท โธธ มีเดีย จำกัด                          |
+--------------------+---+---------------------------------------------+
| ลักษณะการประกอบธุรกิจ | : | ประเภทธุรกิจให้บริการด้านการตลาดสื่อออนไลน์ครบวงจร  |
+--------------------+---+---------------------------------------------+
| ที่ตั้งสำนักงานใหญ่      | : | สำนักงานตั้งอยู่ที่ 35/133 ซอยลาดพร้าว 23           |
|                    |   | แขวงจันทรเกษม เขตจตุจักร กรุงเทพฯ 10900         |
+--------------------+---+---------------------------------------------+
| เลขทะเบียนบริษัท      | : | 0105551006726                               |
+--------------------+---+---------------------------------------------+
| ทุนจดทะเบียน         | : | 500,000 บาท                                 |
+--------------------+---+---------------------------------------------+
| ประเภท             | : | หุ้นสามัญ                                      |
+--------------------+---+---------------------------------------------+
| Homepage           | : | http://www.thothmedia.com                   |
+--------------------+---+---------------------------------------------+
| โทรศัพท์             | : | 0-2930-0747                                 |
+--------------------+---+---------------------------------------------+
| โทรสาร             | : | 0-2930-0748                                 |
+--------------------+---+---------------------------------------------+

+--------------------+---+---------------------------------------------+
| ชื่อบริษัท             | : | บริษัท โมเมนตัม เอส จำกัด                       |
+--------------------+---+---------------------------------------------+
| ลักษณะการประกอบธุรกิจ | : | ประเภทธุรกิจให้บริการจัดงานเลี้ยงแบบส่วนตัว          |
+--------------------+---+---------------------------------------------+
| ที่ตั้งสำนักงานใหญ่      | : | สำนักงานตั้งอยู่ที่ 4/18-19 ซอยนวลจันทร์ 56          |
|                    |   | ถนนนวลจันทร์                                  |
|                    |   |                                             |
|                    |   | แขวงนวลจันทร์ เขตบึงกุ่ม กรุงเทพฯ 10230           |
+--------------------+---+---------------------------------------------+
| เลขทะเบียนบริษัท      | : | 0105557121900                               |
+--------------------+---+---------------------------------------------+
| ทุนจดทะเบียน         | : | 2,000,000 บาท                               |
+--------------------+---+---------------------------------------------+
| ประเภท             | : | หุ้นสามัญ                                      |
+--------------------+---+---------------------------------------------+
| Homepage           | : | http://www.momentum-s.com                   |
+--------------------+---+---------------------------------------------+
| โทรศัพท์             | : | 0-2790-3888                                 |
+--------------------+---+---------------------------------------------+
| โทรสาร             | : | 0-2790-3857                                 |
+--------------------+---+---------------------------------------------+

6.3 ข้อมูลนายทะเบียนหลักทรัพย์

+--------------------+---+---------------------------------------------+
| นายทะเบียนหลักทรัพย์   | : | บริษัท ศูนย์รับฝากหลักทรัพย์ (ประเทศไทย) จำกัด       |
+--------------------+---+---------------------------------------------+
| ลักษณะการประกอบธุรกิจ | : | ให้บริการรับฝากหลักทรัพย์                         |
+--------------------+---+---------------------------------------------+
| ที่ตั้งสำนักงานใหญ่      | : | 62 อาคารตลาดหลักทรัพย์แห่งประเทศไทย ถนนรัชดาภิเษก |
|                    |   | แขวงคลองเตย เขตคลองเตย กรุงเทพฯ 10110        |
+--------------------+---+---------------------------------------------+
| Homepage           | : | http://www.tsd.com                          |
+--------------------+---+---------------------------------------------+
| โทรศัพท์             | : | 0-2229-2800, 0-2654-5599                    |
+--------------------+---+---------------------------------------------+
| โทรสาร             | : | 0-22359-1259                                |
+--------------------+---+---------------------------------------------+

6.4 ข้อมูลผู้สอบบัญชี

+--------------------+---+---------------------------------------------+
| ชื่อบริษัท             | : | บริษัท เอเอ็นเอส ออดิท จำกัด                     |
+--------------------+---+---------------------------------------------+
| ลักษณะการประกอบธุรกิจ | : | ผู้ตรวจสอบบัญชีรับอนุญาต                          |
+--------------------+---+---------------------------------------------+
| ที่ตั้งสำนักงานใหญ่      | : | 100/72 ชั้น 22 อาคารเลขที่ 100/2 อาคารว่องวานิช   |
|                    |   | ตึกบี ถนนพระราม 9 เขตห้วยขวาง กรุงเทพฯ 10320    |
+--------------------+---+---------------------------------------------+
| Homepage           | : | http://www.ans.com                          |
+--------------------+---+---------------------------------------------+
| โทรศัพท์             | : | 0-2645-0107-9                               |
+--------------------+---+---------------------------------------------+
| โทรสาร             | : | 0-2645-0110                                 |
+--------------------+---+---------------------------------------------+